text: Ruotsalainen kenraaliluutnantti Ernst Linder otti 22. helmikuuta 1940 vastaan tehtävän suoraan päämajasta. Tehtävänä oli vastata koko pohjois-Suomen puolustamisesta jo aiemmin mainitun Oulu-Paanajärvi - linjan pohjoispuolella. Kenraaliluutnatti Linderin johtoon alistettiin myös kaikki mainitun linjan pohjoispuolella taistelevat suomalaisjoukot. Mukaan luettiin muun muassa Petsamo alueella taistellut Osasto Pennanen.


title: Suomen armeijan ulkomaalaiset vapaaehtoiset talvisodassa

text: Ruotsalaiset vapaaehtoiset ottivat rintamavastuun Sallassa 27. helmikuuta 1940, joskin jo aiemmin ruotsalaiset olivat jo osallistuneet taistelutoimintaan mainitulla rintamalla. Ruotsalaisia joukkoja ei sijoitettu hankalimpaan paikkaan, vaan rintamalohkolle, jota neuvostojoukot pitivät lähinnä sivusuuntana (STAVKAn keskittyessä lähinnä Karjalankannaksella tapahtuvaan suurhyökkäykseen). Sotilaallisessa mielessä tärkeintä oli kuitenkin se, että päämaja pystyi siirtämään noin viisi taistelukokemusta omaavaa pataljoonaa etelän suuntaan kaikkein uhanalaisimpiin rintamasuuntiin (siis lähinnä Viipurinlahden alueelle). Ruotsalaisten taistelutoimissa kärsimistä tappioista on esittely tämän artikkelin asiaa koskevassa osassa.


text: Amerikansuomalaisista koostuvasta Amerikansuomalaisten legioonasta muodostettiin komppania, joka lähetettiin rintaman läheisyyteen juuri ennen rauhan solmimista. Amerikansuomalaisten olisi tullut ottaa rintamavastuu 13. maaliskuuta 1940, mutta rauhan solmiminen teki asian tarpeettomaksi. Amerikansuomalaisia osallistui kuitenkin myös varsinaisiin sotatoimiin. Varsin nopeasti sotatoimien alettua matkusti pieni joukko amerikansuomalaisia Suomeen ja osallistui varsinaisiin sotatoimiin erillisenä sissiosastona kärsien myös henkilötappioita, joista erittely myöhemmin tässä artikkelissa.


text: Alempana olevaan taulukkoon on kerätty tietoja talvisodan aikana Suomeen saapuneista muiden maiden kansalaisista, jotka olivat värväytyneet Suomen puolustusvoimiin.


text: Tilastossa kokonaismäärä tarkoittaa 13. maaliskuuta 1940 mennessä palvelukseen astuneita.


text: Kirjallisuutta:


title: Ilmatorjunta-alus

text: Ilmatorjunta-alus oli erityisesti lentohyökkäysten torjuntaan varustettu sotalaiva, joista useat olivat entisiä risteilijöitä. Niiden pääaseistus oli korvattu ilmatorjunta-aseilla. Erityisesti saksalaiset suosivat alustyyppiä toisessa maailmansodassa. He muuttivat haltuunsa joutuneita vanhentuneita sota- ja merenkulkuhallinnon aluksia ilmatorjunta-aluksiksi.


title: Koivula (Kotka)

text:
Koivula on Kotkan kaupunginosa, joka sijaitsee Kolkansaarella. Kaupunginosa rajoittuu idässä Kotkan rataan ja muualla Kymijoen Korkeakosken-, Koivukosken- ja Huumanhaaraan.
Koivula on pääosin omakotitaloaluetta, mutta alueella on myös joitain rivitaloja. Kaupunginosan alueella sijaitsee Kyminkartano, Kotka–Kymin seurakuntayhtymän Parikan kappeli ja hautausmaa ja Koivulan golfkenttä. Suurin osa kaupunginosan kadunnimistä päättyy sanaan polku.


title: Koivula (Kotka)

text: Koivulan alueella sijaitsivat alun perin Metsäkylän ja Parikan kylät. Alkuperäisen Kyminkartanon jäädessä Kyminlinnan alueelle, uusi kartano rakennettiin Kymijoen Huumanhaaran pohjoispuolelle nykyisen Koivulan alueelle. Koivula kuului Kymin kuntaan vuoteen 1950 saakka ja Karhulan kauppalaan vuosina 1951–1976. Koivulan koulu lakkautettiin vuonna 2013.


title: Koivula (Kotka)

text: Paikallisbussin linja 7 kulkee suoraan Koivulasta Kymin ja Kyminlinnan junaseisakkeille, Korkeakoskelle, Karhulaan ja Kotkan keskustaan. Linja 8 liikennöi Koivulasta Kotkan keskustaan. Linja 32 B kulkee Koivulasta Karhulaan.


title: SSE

text: SSE eli "Streaming SIMD Extensions" (aluksi ISSE, , myöhemmin ) on Intelin SIMD-käskykantalaajennus (Single Instruction, Multiple Data; yksi käsky, paljon dataa) IA-32-käskykantaan. SSE tuli käyttöön vuonna 1999 Pentium III -suorittimessa.


title: SSE

text: SSE lisää suorittimeen kahdeksan 128-bittistä rekisteriä (XMM0–XMM07) ja 70 kpl näitä käyttäviä käskyjä. Käskykannasta löytyy mm. käskyjä joilla rekistereille voidaan laskea rinnakkain neljää 32-bittistä liukulukuoperaatiota.


title: SSE

text:
SSE tehostaa erityisesti 3D-grafiikan geometriamuunnosten laskemista.
Laajennus tuplasi Pentium III:n liukulukusuorituskyvyn lisäten suorittimen ytimen pinta-alaa vain kymmenyksellä. Käskykannan avulla Pentium III pystyi reaaliaikaiseen MPEG-1 ja MPEG-2-videon purkuun ja soittamaan DVD-levyjä 30 ruutua sekunnissa siten että aikaa jäi vielä muillekin ohjelmille.
Surkuhupaisasti sitä mainostettiin alun perin Internetin käyttöä nopeuttavana laajennuksena, mistä alkuperäinen nimikin tuli.


title: SSE

text: Koska käskykanta lisäsi suorittimen rekisterien määrää, tulee tämä huomioida tilanteissa, joissa suorittimen tila piti tallettaa, kuten esimerkiksi ohjelmasta toiseen vaihtaessa, joten SSE-käskyjen käyttö vaatii tukea alla olevalta käyttöjärjestelmältä. Jotta ohjelmat eivät voisi yrittää käyttää SSE-käskyjä ilman sitä tukevaa käyttöjärjestelmää, mistä seuraisi ohjelmien virheellistä toimintaa, suorittimeen lisättiin uusi toimintatila. SSE-tietoinen käyttöjärjestelmä asettaa suorittimen tähän toimintatilaan, ja vasta tämän jälkeen SSE-käskyt ovat käytettävissä.


title: SSE

text: Ensimmäinen SSE-käskykantaa tukenut suoritin oli Intelin Pentium III, joka julkaistiin alkuvuodesta 1999. AMD oli vajaata vuotta aikaisemmin julkaissut oman 3DNow!-käskykantansa K6-2-suorittimen myötä. 3DNow! puolestaan oli "oikein tehty" korvaaja Intelin alkuperäiselle MMX-käskylaajennukselle, joka ei osannut käsitellä kuin kokonaislukuja, ja sitä käytettäessä esti suorittimen liukulukumatematiikan käytön. SSE ja 3DNow! olivat keskenään kilpailevia käskykantalaajennoksia, ja ajan myötä SSE vei voiton mm. Intelin suuremman markkina-aseman ja paremman kääntäjätuen ansiosta, ja nykyisin ohjelmat optimoidaan tyypillisesti käyttämään SSE-käskyjä mutta ei 3DNow!-käskyjä. AMD otti SSE-käskykannan käyttöön Athlon XP-suorittimessaan vuonna 2001. SSE-käskykantaa on myöhemmin laajennettu SSE2-käskyillä.SSE-komentoja voidaan käyttää erikseen assembly-ohjelmilla tai "inline" komennoilla ylemmän tason kielestä kuten C- tai C++-kielestä.


title: SSE

text:
Triviaali esimerkki kahden "vektorin" yhteenlaskemisesta SSE-komentoja käyttäen C++-kielisestä ohjelmasta ("inline"-assembly):
Kääntäjien mukana on tyypillisesti "intrinsics" standardifunktiot suoritinkohtaisten alemman tason operaatioiden käyttämiseen ilman inline-assemblya. Esimerkiksi Microsoftin kääntäjä toteuttaa standardifunktiot, jotka vastaavat suoraan x86-käskykannan laajennuksia. Samoin tekevät myös mm. Intelin C/C++ kääntäjä ja GCC.


title: SSE

text:
Suoritin odottaa, että muuttujat "tasataan" () tiettyyn kokoon, joka SSE-komennoilla tarkoittaa 16-tavuista (128-bittistä) tasausta. Koska codice_1 on tyypillisesti neljä tavua tämä tapahtuu automaattisesti neljän muuttujan "taulukolla" (). Muuttujatyypille tasaus asetetaan codice_2 määrittelyllä seuraavasti:
Koska kyseessä on käskylaajennus tavalliseen käskykantaan normaalisti tarkistettava että suoritin tukee laajennusta.


title: Kapteeni Nemo

text: Kapteeni Nemo on tieteiskirjailija Jules Vernen luoma fiktiivinen hahmo. Nemo esiintyy Vernen romaaneissa "Sukelluslaivalla maapallon ympäri" ja "Salaperäinen saari". Nemo (latinaa, ) on salaperäinen keksijä ja merentutkija, joka on rakentanut "Nautilus"-nimisen sukellusveneen.


title: Kapteeni Nemo

text:
Kustantajan määräyksestä Nemo on prinssi Dakkar, Bundelkhandin radžan poika sekä sulttaani Tippu Sahibin jälkeläinen, jonka perhe surmattiin sepoykapinassa.
Alkuperäisessä Vernen tekstissä hän oli puolalainen aatelismies, jonka perheen tsaarin sotilaat olivat tappaneet – mutta tämä oli poliittisesti liian tulenarkaa tekstiä, joten tilalle haettiin mahdollisimman kaukainen korvike.


title: Kapteeni Nemo

text: Jari Koponen sanoo artikkelissaan Aikakoneen avausnumerossa (1/1981) että Intiaan siirretty taustatarina on


title: Kapteeni Nemo

text: Samassa artikkelissa on myös selvitys Nemon alkuperäisestä syntyperästä.


title: Kapteeni Nemo

text: Nemo on esiintynyt myös elokuvassa "Herrasmiesliiga".


title: Becoming (Panteran kappale)

text: Becoming on yhdysvaltalaisen post-thrash/groove metal-yhtyeen Panteran vuoden 1994 albumin "Far Beyond Driven" kappale.


title: Becoming (Panteran kappale)

text: Kappale sisältää ainutlaatuisen kitarariffin, jossa kitaristi Dimebag käyttää DigiTech Whammy -nimistä kitarapedaalia. Kappale sisältää myös ainutlaatuisen Vinnie Paulin soittaman kaksoisbassorumpukompin, jossa Vinnie soittaa "slide" tekniikalla triplettejä ja doubleja nopeaan tahtiin. Monet sanovat komppia erittäin vaikeaksi soittaa. Kappale kertoo egon ja suuruudenhulluuden paisumisesta suuriin "jumalallisiin" mittoihin.


title: Artisti maksaa

text: Artisti maksaa on Kummeli-ryhmän tekemä huumorilevy vuodelta 1994. CD-levyn tunnus on PRY-001 ja C-kasetin PRYMC-001.


title: Somamonninen

text: Somamonninen "(Corydoras davidsandsi)" on monnislaji, jota pidetään akvaariokalana.


title: Somamonninen

text: Somamonninen on noin viisi senttiä pitkä, kaksivärinen ja pyöreäkuonoinen monninen, jonka tunnistaa helpoiten selkäevän alaosasta alkavasta mustasta juovasta joka jatkuu aina pyrstön alaosan kärkeen asti. Lisäksi somamonnisella on selvä naamio. Samannäköisiä lajeja ovat rusomonninen ja kulmajuovamonninen.


title: Somamonninen

text: Somamonninen on kotoisin Etelä-Amerikasta.


title: Somamonninen

text: Somamonninen on parvikala. Oikeanlaisissa olosuhteissa somamonninen on vilkas ja rohkea kala. Se on myös suhteellisen helppo saada kutemaan. Mitään varsinaista kutuaikaa somamonnisilla ei ole, vaan ne saattavat kutea mihin aikaan vuodesta hyvänsä. Muutokset veden lämpötilassa ja kemiallisissa ominaisuuksissa voivat laukaista kutemisen. Naaras laskee suuria, halkaisijaltaan noin 2 mm, mätimunia jopa 80 kappaletta kerralla. Somamonniset syövät mätimuniaan, joten kutu pitää pelastaa erilliseen poikasaltaaseen. Poikaset ovat helppohoitoisia, sillä ne syövät kaikkea hienojakoista ruokaa jo kolmen päivän ikäisinä.


title: Somamonninen

text: Vesiarvot, joissa somamonninen viihtyy ovat seuraavanlaiset: pH 6.5-7 lämpötila 22-26 astetta, GH 2-20. Akvaarion minimikoko parvelle on 100 litraa.


title: Somamonninen

text: Somamonnisten akvaarion korkeus on parhaimmillaan n. 30-35 cm, koska monniset käyvät hakemassa pinnalta ilmaa suoleensa jota ne sitten voivat käyttää hengittämiseen. Valaistus ei saisi olla turhan kirkas. Ainoa varteenotettava pohjamateriaali on hieno hiekka, sillä sorapohjalle kerääntyvä lika ja bakteerit saattavat vahingoittaa monnisten viiksiä. Lisäksi olisi hyvä olla varjoisia piilopaikkoja jonne mahtuu useampi kala kerrallaan, mieluiten koko parvi. Suurilehtiset miekkakasvit ja matalat kannot soveltuvat tähän erinomaisesti.


title: Luis Echeverría Álvarez

text: Luis Echeverría Álvarez (s. 17. tammikuuta 1922 Ciudad de México) oli Meksikon presidentti 1970–1976.


title: Luis Echeverría Álvarez

text: Hän opiskeli Universidad Nacional Autónoma de Méxicossa (UNAM) lakia. Vuonna 1946 hän liittyi Partido Revolucionario Institucionalin (PRI) palvelukseen ja työskenteli pääsihteeri Rodolfo Sánchez Taboadan sihteerinä. Hänet nimitettiin opetusministeriöön ja 1958 hallitukseen nuoremmaksi ministeriksi. Vuonna 1964 hänet nimitettiin presidentti Gustavo Díaz Ordazin hallitukseen sisäministeriksi. Hän piti kovaa linjaa opiskelijamielenosoittajia vastaan koko vuoden 1968 ajan, mikä kulminoitui 2. lokakuuta 1968 kolmesataa ihmistä surmanneeseen verilöylyyn Plaza de las Tres Culturasilla Méxicossa, muutama päivä ennen vuoden 1968 olympialaisten alkua. Hän siirsi myös 15 % maan asevoimista Guerreroon taistelemaan sissejä vastaan, jossa yhteydessä ilmavoimien väitetään pommittaneen kyliä napalmilla. 1960- ja 1970-luvuilla myös Meksiko kävi omaa "likaista sotaansa" epäiltyjä vasemmistolaisia vastaan ja surmasi ja kidutti satoja.


title: Luis Echeverría Álvarez

text: Echeverría nimitettiin marraskuussa 1969 PRI:n presidenttiehdokkaaksi, mikä tiesi varmaa voittoa 70 vuotta hallinneen puolueen ehdokkaana. Hän voitti vaalit kesällä 1970 ja astui virkaansa 1. joulukuuta 1970.


title: Luis Echeverría Álvarez

text: Presidenttinä Echeverría aloitti laajan populistisen talousuudistuksen, kansallisti kuparikaivos- ja sähköteollisuuden, sijoitti runsaasti varoja öljyteollisuuteen ja teiden parantamiseen ja jakoi Sinaloan ja Sonoran osavaltiossa maata talonpojille. Hän vastusti Yhdysvaltain ekspansiota ja tuki Chilen ja Kuuban vasemmistolaisia hallituksia, tuomitsi siionismin, salli Palestiinan vapautusjärjestön perustaa toimistonsa Méxicoon ja rajoitti ulkomaista pääomaa. Chilen vallankaappauksessa tapetun presidentti Allenden leski Hortensia Bussi de Allende sai turvapaikan Meksikosta, kuten myös moni muu Etelä-Amerikan diktatuureja pakeneva.


title: Luis Echeverría Álvarez

text: 10. kesäkuuta 1971 Méxicossa oli toinen opiskelijamielenosoitus, jossa hallituksen luomaksi väitetty puolisotilaallinen ryhmä "Los Halcones" tappoi eri lähteiden mukaan 11–50 opiskelijaa.


title: Luis Echeverría Álvarez

text: Echeverrían jälkimaine on yksi Meksikon presidenttien huonoimmista. Hallituksen rahankäytön ja inflaation vuoksi peson kurssi putosi vuoden 1954 12,50 pesosta per dollari 20 per dollari vuoden 1976 lopussa. Echeverría nimitti hyvän ystävänsä ja tulevan seuraajansa José López Portillon valtiovarainministeriksi. Maan budjetin alijäämä kuusinkertaistui ja Díaz Ordazilta peritty ulkomainen velka kasvoi kuudesta miljardista dollarista kahteenkymmeneen miljardiin vuonna 1976.


title: Luis Echeverría Álvarez

text: Presidenttikautensa jälkeen Echeverría oli UNESCOn johtokunnassa, ja vuodesta 1980 lähettiläs eri maissa. Hän oli myös ehdolla YK:n pääsihteeriksi 1982.


title: Luis Echeverría Álvarez

text: Echeverría toimi yhteistyössä CIA:n kanssa koodinimellä "Litempo 14".


title: Luis Echeverría Álvarez

text: Kun Partido Revolucionario Institucional jäi oppositioon vuonna 2000, erityissyyttäjä syytti Echeverríaa kansanmurhasta. Meksiko ratifioi 2001 YK:n päätöksen, jonka mukaan kansanmurha ei rikoksena vanhene, mutta korkein oikeus päätti, ettei jo vanhentuneesta rikoksesta voi nostaa takautuvasti syytettä. Häntä vastaan yritettiin nostaa syytettä myös vuoden 1968 tapauksesta, mutta sekin havaittiin alemmassa oikeusasteessa vanhentuneeksi. 30.11.2006 Echeverría asetettiin kuitenkin kotiarestiin.


title: Leandro Fernández de Moratín

text: Leandro Fernández de Moratín (10. maaliskuuta 1760 Madrid—2. kesäkuuta 1828 Pariisi) oli espanjalainen näytelmäkirjailija ja uusklassinen runoilija. Hän oli Espanjan valistuksen keskeisimpiä henkilöitä. Hän kasvoi kirjallisessa ilmapiirissä ja hänestä tuli ranskalaisten ensyklopedistien ihailija. Fernández de Moratín kirjoitti satiireja sekä käänsi Molièren ja William Shakespearen teoksia espanjaksi.


title: Aarne

text: Aarne on suomalainen miehen etunimi. Nimi juontaa germaanisen kantakielen kotkaa tarkoittavasta sanasta "arn", ja esiintyy monissa maissa myös muodossa Arne.


title: Aarne

text: Väestörekisterikeskuksen mukaan on Suomessa ollut kirjoilla kesäkuun 2017 alkuun mennessä 28 482 Aarne-nimistä miestä sekä alle 20 naista. Arne-nimisiä on ollut 3119, kaikki miehiä. Nimi oli suosittu etenkin ennen sotia: kaksi kolmasosaa Aarne-nimisistä on rekisteröity vuosina 1900–1940.


title: Command & Conquer: Generals Zero Hour

text: Command & Conquer: Generals: Zero Hour EA Los Angelesin ja Aspyr Median kehittämä sekä EA Gamesin ja MacSoftin julkaisema "Command & Conquer" -pelisarjaan kuuluva reaaliaikainen strategiapeli. Peli on jatko-osa "ille". Peli julkaistiin Microsoft Windowsille, Mac OS:lle ja OS X:lle vuonna 2003.


title: Command & Conquer: Generals Zero Hour

text: "Zero Hourissa" on muutamia uudistuksia: esimerkiksi jokaiselle osapuolelle on lisätty kolme kenraalia, joilla on omat vahvuudet ja heikkoudet. Muutoksia on tehty myös verkkopelaamiseen.


title: Command & Conquer: Generals Zero Hour

text: Jokaiselle järjestölle on tullut lisää kenraaleja, joilla on tietty vahvuus.


title: Command & Conquer: Generals Zero Hour

text: USA: Muuten sama kuin tavallisessa "Generalsissa", mutta yksiköitä on tullut muutama lisää, esimerkiksi Avenger-jeeppi, jonka saa War Factorysta. Avenger on Humvee, joka on varustettu pienellä laser-tykillä. Se ampuu tehokkaasti alas kaikki ilmavoimat sekä maalaa ne, jotta muutkin yksiköt osuvat niihin tehokkaammin. Se tuhoaa myös pienet raketit ja sinkoammukset. USA on saanut lisäksi uuden vartiorobotin, joka huomaa stealth-yksiköt ja jolle voit ostaa konekiväärin. Uusi mikroaaltotankki tuhoaa vihollisten rakennusten elektroniikan ja on siksi loistava esimerkiksi puolustustykkejä vastaan. Myös uusi puolustustykki ”Fire Base” on tullut mukaan. Se ei vie yhtään sähköä ja ampuu kauemmas kuin muut tykit. Fire Baseen voi myös laittaa neljä vapaavalintaista sotilasta sisälle, jotka antavat hieman lisää tulivoimaa. Detention Camp on kokonaan poistettu USA:lta, joten ”suurennuslasi” vakoilulaitteen saa Strategy Centeristä.


title: Command & Conquer: Generals Zero Hour

text: USA Air Force General: USA Air Forcen vahvuus, kuten nimestä voi päätellä, on ilmavoimat. Lentokenttä maksaa vähemmän, samoin lentokoneet ja helikopterit. Lentokoneet ovat tehokkaampia, ja Air Forcella on myös tavallisen Raptorin tilalla King Raptor. King Raptorilla on enemmän pommeja kuin tavallisella Raptorilla ja pommit ovat myös tehokkaampia. King Raptorissa on laser point defence -järjestelmä, joka tuhoaa ohjukset, samoin kuin Avenger. King Raptor paljastaa myös häiveyksiköt. Comanche-kopterit voidaan varustaa stealth-teknologialla. Air Forcella on myös ”Battle Chinook”, joka on melkein samanlainen kuin tavallinen Chinook, mutta siihen voi laittaa sotilaita sisälle; kuten Kiinan Helixiin. Air Force Generalin Chinookissa sekä Battle Chinookissa on myös heikkotehoinen laser point defence -järjestelmä, joka tuhoaa myös raketteja ja sinkoammuksia, mutta se ei ole niin tehokas kuin King Raptorilla tai Avengerilla. Air Force ei saa tankkeja, paitsi seuraavat ajoneuvot: Tomahawk Missile, Sentry Drone, Avenger, Humvee ja Ambulanssi-humvee.


title: Command & Conquer: Generals Zero Hour

text: USA Laser General: Laser General perustaa sodankäyntinsä laseraseisiin. Laser Generalilla on pelin paras puolustustykki, Laser Turret joka on tehokas jalkaväkeä, ilmavoimia sekä tankkeja vastaan. Laser General saa myös sähkölaitoksesta hiukan enemmän sähköä kuin Air Force tai USA. Laser General saa Laser Tankkeja ja sen Avengerit maksavat vähemmän. Laser Tankit ovat erittäin tehokkaita, mutta ne kuluttavat sähköä ja sen loppuessa ne lakkaavat toimimasta. Ilmavoimat ja jalkaväki on samanlaista kuin tavallisella USA:lla.


title: Command & Conquer: Generals Zero Hour

text: USA Super Weapon General: Aurora Bomberin tilalla Super Weapon Generalilla on Aurora Alpha Bomber. Se maksaa 2 000$ (tavallinen Aurora maksaa 2 500$) ja tekee isomman räjähdyksen kuin tavallinen Aurora. Super Weapon saa sähkölaitoksesta enemmän sähköä kuin mikään muu kenraali (+300 %). Particle Uplink Cannon on puolet halvempi kuin muilla (muilla 5 000$, Super Weaponilla 2 500$). Super Weapon Generalilla on EMP-patriot, erittäin tehokas puolustustykki lentokoneita ja tankkeja vastaan, sillä EMP-tykki lamauttaa niiden toiminnan. Super Weapon General ei saa tankkeja, kuten Air Force General, mutta saa seuraavat ajoneuvot: Tomahawk Missile, Sentry Drone, Avenger, Humvee ja Ambulanssi-humvee. Nämä tosin maksavat enemmän verrattuna muiden USA kenraaleiden ajoneuvoihin.


title: Command & Conquer: Generals Zero Hour

text: China: Kiina on samanlainen kuin aiemmassa Generalsissa, paitsi että Kiinalle on tullut Listening outpost, Helix ja Internet Center, johon hakkerit voi laittaa hakkeroimaan rahaa. Internetkeskuksesta saa myös vakoilupäivityksiä. Helixiin saa päivitettyä Battle Bunkerin, Gattling cannonin, Propaganda towerin ja Napalm bombin. Napalm Bomb -päivityksellä Helix voi pudottaa pieniä napalm-pommeja kohteen päälle. MiGeihin voi ostaa War Factorysta päivityksen ”Black Napalm”, jolloin MiGin liekkimeri on tehokkaampi.


title: Command & Conquer: Generals Zero Hour

text: China Tank General: Tank Generalin jalkaväki (esimerkiksi hakkerit) maksavat enemmän verrattuna muihin, mutta tankit ovat sitäkin parempia. Tank Generalilla kaikki tankit ovat valmiiksi ylennettyjä. Emperor-tankeissa (korvaavat muiden Kiinojen Overlordit) on valmiiksi propaganda tower, joka korjaa tankkia ja lähiyksiköitä. Niihin voi vielä asentaa ”Gattling Cannon” -päivityksen, joka tuhoaa jalkaväen, lentokoneet, helikopterit ja paljastaa stealth-yksiköt. Battlemasteriin voi ostaa Propaganda centeristä ”autoloader”-päivityksen, jonka ansiosta Battlemaster voi ampua useampia kertoja putkeen. Battlemasteriin voi myös general-bonuksella laittaa heti alkuun kaksi ylennystä, mikä tekee siitä erittäin tehokkaan.


title: Command & Conquer: Generals Zero Hour

text: China Infantry General: Jalkaväen oma kenraali. Infantryn jalkaväellä on kaikilla automaattisesti yksi ylennys, myös Black Lotuksella, joka valloittaa rakennukset nopeammin. Tällä kenraalilla on Red guardien tilalla Mini-gunner joka on erittäin tehokas jalkaväkeä ja ilmavoimia vastaan. Jalkaväen hakkerit ovat näkymättömiä sekä haksaavat rahaa alussa enemmän ylennyksen ansiosta. General-bonuksella saa Mini-gunnereille kaksi ylennystä. Infantry ei saa paljoakaan tankkeja, mutta sillä on useita miehistönkuljetustankkeja, muun muassa assault troop transport ja attack outpost, joilla on erona tavallisen Kiinan vastaaviin se, että jalkaväki pystyy ampumaan niiden sisältä. Jalkaväen bunkkerit ovat Fortified Bunkereita, joihin mahtuu kymmenen miestä, ja muilla Kiinoilla mahtuu vain viisi. Fortified Bunkerissa on myös automaattisesti miinoitus ympärillä. Kenraali ei ole vastassa General’s Challengessa.


title: Command & Conquer: Generals Zero Hour

text: China Nuke General: China Nuke General luottaa ydinaseteknologiaan. Sillä on esimerkiksi parempi mattopommitus kuin muilla Kiinoilla: Nuke Generalin mattopommituspommien mukana tulee ydinjätettä, joka tekee pommeista tehokkaampia. Nuclear Missile on halvempi kuin muilla (normaalisti 5 000, Nuke Generalilla 4 500), samoin Nuke Cannonit. Ydinlaitos tuottaa enemmän sähköä kuin muilla kiinoilla, mutta se on myös hieman kalliimpi. Battlemaster -ja Overlord tankit ovat nopeampia kuin Tank Generalilla tai Kiinalla, mutta nämä tankit myös räjähtävät tuhoutuessaan aiheuttaen lähellä oleville yksiköille vahinkoa, ellei tankkeihin osta Isotope Stability -päivitystä. Koska ”Nuke General” luottaa ydinase teknologiaan on myös Mig-hävittäjiin ja Helix-koptereihin asennettu pienet ydinpommit napalm-pommien sijaasta.


title: Command & Conquer: Generals Zero Hour

text: GLA: GLA:n uutuuksia ovat Battle Bus, Saboteur ja Combat Cycle. Saboteur on aina stealthed ja voi sabotoida vastustajan rakennuksia. Jos saat Sabouteurin vastustajan Command Centreen, kaikki hänen General Promotioninsa nollaantuvat, tai jos saat sen superaseeseen, niin sekin nollaantuu ja kyseisen superaseen ajanlasku alkaa alusta. GLA voi myös rakentaa valerakennuksia, jotka voi myöhemmin ylentää oikeiksi. Kaikki puolustukset voi naamioida Camoflauge-verkoilla näkymättömiksi.


title: Command & Conquer: Generals Zero Hour

text: GLA Toxin General: Kuten nimi sanoo, GLA Toxin on erikoistunut myrkkyyn. Palacesta saa päivityksiä, joista myrkky-yksiköistä ja muista myrkkyhyökkäyksistä tulee tehokkaampia. Rebelin tilalla on Toxin Rebel, joka ampuu pelkkää myrkkyä. Tehokas jalkaväkeä vastaan. Toxin Generalin SCUD Stormista tulee syövyttävää myrkkyä. Toxinin Scorpion tankin ammuksista tulee myrkkyä (GLA:lla joutui tekemään päivityksiä, ennen kuin tämä oli mahdollista). Toxinin SCUD Launcher tekee vähemmän vahinkoa, kuin GLA:n.


title: Command & Conquer: Generals Zero Hour

text: GLA Demolition General: Räjähde-ekspertti. Demolitionin Jarmen Kell pystyy asettamaan räjähteitä tankkeihin ja rakennuksiin. SCUD Stormeista ja SCUD Launchereista ei tule myrkkyä vaan pelkkä räjähdys. Demolitionin yksi SCUD Storm riittää tuhoamaan minkä tahansa superaseen, toisin kuin muiden kenraaleiden superaseet. Demo Trapit ovat erittäin tehokkaita johtuen niiden lisätystä räjähdysvoimasta. Terroristit aiheuttavat rajumman räjähdyksen ja samoin Bomb Truck, joka on myös halvempi. Demolition Generalilla Combat Cycle on varustettu terroristilla, joka tekee tästä erittäin tehokkaan. Demolitions Ability -päivitys mahdollistaa jokaisen oman yksikön tai puolustusrakennuksen räjähtämään käskystä. Demolition General ei ole vastassa General’s Challengessa.


title: Command & Conquer: Generals Zero Hour

text: GLA Stealth General: Kyky tehdä kaikki rakennukset näkymättömiksi. Puolustusrakennukset ja Rebelit ovat valmiiksi näkymättömiä. Hijacker voi ottaa haltuunsa minkä ajoneuvon tahansa. Yksiköt voi tehdä myös näkymättömiksi tietyn ylennyksen avulla (GPS Scrampler). Stealth ei saa Scorpion tankkeja, SCUD Launchereita eikä Marauder-panssarivaunuja. SCUD Storm on samanlainen kuin tavallisella GLA:lla.


title: Command & Conquer: Generals Zero Hour

text: Peliin on tehty myös muita pieniä parannuksia. Esimerkiksi superaseet, ilmaiskut sekä muut ylennykset voi valita oikeasta reunasta pienenä kuvakkeena, ja tietenkin alkuvalikon ”taustaelokuva” on vaihdettu erilaiseksi. Skirmishissä voit myös rajoittaa superaseiden määrää. Peliin on myös asetettu muutamia uusia ”pikanäppäimiä”.


title: Command & Conquer: Generals Zero Hour

text: Tavallisessa "Generals"-pelissä jokaisesta ottelusta sai merkinnän (voitto, häviö, disconnect). Zero Hourissa saa merkintöjä vain ns. ”Record Stats” -otteluista, joissa on käytössä pelkästään viralliset kartat. Lisäksi on ”No Record Stats” -otteluita, jotka voivat olla minkälaisia vaan, missä kentässä vaan, millä rahasummalla vaan. Esimerkiksi loputtomilla rahavaroilla tai ilman rahaa. Näistä otteluista ei saa merkintää.


title: Command & Conquer: Generals Zero Hour

text: Peliin on olemassa myös modeja, joilla peliin saa lisää yksikköjä ja erilaisen ulkomuodon.


title: Auno

text: Auno on suomalainen miehen etunimi. Nimielementti esiintyy myös paikannimistössä. Lisäksi Auno on romaanihenkilö Heikki Meriläisen "Pietolan tytöissä" (1892), mistä sai nimensä varhainen nimen kantaja Auno Kuiri (s. 1897). Toisaalta Auno on esiintynyt eri puolilla maata myös naisilla Aunen toisintonimenä.


title: Auno

text: Kesäkuuhun 2018 mennessä nimen oli Väestörekisterikeskuksen tietojen mukaan saanut 427 suomalaista miestä ja hieman yli 40 naista. Suurin osa heistä on 1900-luvun alkupuolella syntyneitä. Vuoden 1980 jälkeen nimen on saanut vain 29 henkeä.


title: Auno

text: Auno on myös sukunimi. Kesäkuussa 2018 Suomessa oli Väestörekisterikeskuksen tietojen mukaan 91 henkilöä, joiden sukunimi oli Auno.Aunosuden nimissä on perustettu myös nuorisoseura, Aunosuden Nuorisoseura ry. Tapahtumien järjestäminen on jätetty muiden toimijoiden harteille ja Aunosusi keskittyy nykyisin nettisivujen ja kuvagallerian ylläpitämiseen.


title: Per Vers, runoilija

text: Per Vers, runoilija on Juice Leskinen & Coitus Int -yhtyeen toinen ja viimeinen albumi. Se julkaistiin vuonna 1974. Levyn sarjakuvamaisen kansikuvan teki Juho Juntunen. Ensimmäinen CD-versio levystä tuli vuonna 1990, ja remasteroitu versio vuonna 2003, mukana yhtyeen toisen singlen kappaleet bonusraitoina. Alkuperäisen LP:n mukana tuli 13-sivuinen J. K. Juntusen piirtämä "Per Vers" -sarjakuva, joka on mukana myös remasteroidussa CD-versiossa clip-videona. Albumin tunnetuin kappale on Juicen kesällä 1972 tekemä kappale ”Juankoski, here I come”, josta tuli Leskisen uran yksi tunnetuimpia hittejä. Kappaleessa mainittu Tam Tam on luumuista tehtyä kiljua.


title: Per Vers, runoilija

text: Juice itse selittää LP:n teemaa seuraavasti: ”Äijä on lähdössä bailuihin, laittaa suihkeen kainaloon ja hymyilee kuin lapsi, koska sillä tavalla saa naisia – tai saa naisia, jotka hymyilevät kuin lapset. Miehestä tulee kauhea panomies. Hän kokeilee kaikkea muutakin, on paha olo, keuhkoon pistää. Jonka jälkeen hän huomaa, että tämä on mun homma, hän löytää itsensä. Sattumoisin hän on runoilija, jonka nimi on Per Vers. Sitten hän ryhtyy toteuttamaan itseään. ’Elämässä pitää olla runkkua’ tulee motoksi. Hän käy kotiseudullaan, joka sattumoisin on sama kuin minulla (Juankoski), seikkailee, hakee jotain, käy tansseissa, liftailee ja löytää naisen, jolle laulaa kauniin ’Nuku’-biisin. Ja herää aamulla kaikkien kokemusten jälkeen paljon rikkaampana henkisesti.”


title: Mega Man X2

text: Mega Man X2 () on Capcomin kehittämä ja julkaisema toiminta-/tasohyppelypeli, joka on julkaistu vuonna Super Nintendo Entertainment Systemille. Peli jatkaa siitä mihin "Mega Man X" jäi.


title: Mega Man X2

text: On kulunut kuusi kuukautta Sigman kukistamisesta, mutta kaikkia vihamielisiä "Maverick"-robotteja ei ole vielä tuhottu. X saa vastaansa kolme salaperäistä Maverickia jotka kutsuvat itseään nimellä ""X-Hunters"". X-Huntereilla on hallussaan edellisessä pelissä henkensä uhranneen Zeron osat. X yrittää päihittää kaikki kolme ja kerätä Zeron osat pelastaakseen ystävänsä. Samalla X saa myös tunkeutuu X-Huntersin tukikohtaan joka sijaitsee pohjoisnavalla. Lopulta X myös saa selville että Sigma on yhä elossa uudessa ruumiissa.X voittaa jälleen Sigman taistelussa ja palauttaa rauhan toiseen kertaan.


title: François Poullain de la Barre

text: François Poullain de la Barre (1647, Pariisi – 1725, Geneve) oli ranskalainen filosofi. Hän toimi pappina ja kääntyi protestantiksi. Nantesin ediktin kumoamisen 1685 jälkeen hän joutui pakenemaan Geneveen.


title: François Poullain de la Barre

text: Poullain de la Barre omaksui René Descartesin filosofian perusteet ja sovelsi kartesiolaisia periaatteita naiskysymykseen. Vuonna 1673 hän julkaisi anonyymisti teoksen "De l'égalité des deux sexes, discours physique et moral où l'on voit l'importance de se défaire des préjugez" (“Kahden sukupuolen tasa-arvosta, fysikaalinen ja moraalinen puhe, jossa katsotaan tärkeäksi hävittää ennakkoasenteet”), jossa hän osoitti, ettei sukupuolten välisellä epätasa-arvolla ole luonnollista perustaa, vaan että se perustuu kulttuurisiin ennakkoasenteisiin. Kirjoitus suositti, että naisille tulee tarjota täysipainoinen koulutus ja että kaikki ammatit, myös tieteelliset, tulee avata heille. Hänen tunnettu ajatuksensa oli ""l’esprit n’a pas de sexe"", "sielulla (tai hengellä) ei ole sukupuolta".


title: François Poullain de la Barre

text: Poullain de la Barre jatkoi samasta aiheesta toisessa anonyymisti kirjoitetussa teoksessa "De l'éducation des dames pour la conduite de l'esprit dans les sciences et dans les mœurs" (“Naisten koulutuksesta”). Muutamaa vuotta myöhemmin hän esitti kuitenkin täysin päinvastaisia ajatuksia teoksessa "De l'excellence des hommes contre l'égalité des sexes" (“Miesten ylivoimaisuudesta sukupuolten tasa-arvoa vastaan”), jossa hän kumoaa järjestelmällisesti aiemmin esittämänsä argumentit. Näin hänen paikkansa feminismin historiassa vaihtelee.


title: Soturi Matiaksen miekka

text: Soturi Matiaksen miekka -romaani on Brian Jacquesin Redwallin taru -kirjasarjan aloitusosa. Se julkaistiin suomeksi vuonna 1998.


title: Soturi Matiaksen miekka

text: Redwallin hiiriluostarissa alkaa tapahtua kummia, kun hienon juhlan päätteeksi kookas hevonen karauttaa vanhan Constance-naarasmäyrän ja Matias-hiirinuorukaisen ohitse. Heti perään tulee rottajoukko johtajansa Ruoska-Clunyn johdolla. Nuori Matias sekä koko luostari alkaa tositoimiin, kun Redwall on pelastettava rotilta. Laivarotista tulee haittaa.


title: Soturi Matiaksen miekka

text: Vanha kronikoitsijahiiri Metusalem auttaa Matiasta löytämään muinaisen soturi Martinin, Matiaksen idolin, haudan. Samalla Matiaksen tavoitteena on saada käpäliinsä Martinin tarunhohtoinen miekka, jolla Redwallin suojelija aikoinaan kukisti julman Tsarmina-villikissan.


title: Soturi Matiaksen miekka

text: Kirjan edetessä Matias tutustuu päästäisiin, luostarin ullakolle pesiytyneisiin sotaisiin varpusiin sekä Basil Hirvi-Jänikseen, joka auttaa nuorukaista löytämään Martinin miekan neuvomalla tämän vanhan tunturipöllön luo. Lopulta Matias joutuukin louhokselle, jossa majailee koko Sammalkukkametsän kammottavin otus, suuri kyy nimeltä Asmodeus. Kaikista yritys hakea miekka Asmodeus-kyyltä, 'Myrkkyhampaalta', kuten varpuset sanovat tai 'Jääsilmältä', kuten päästäiset asian ilmaisevat, on mahdoton, mutta nuori Matias osoittaa olevansa Martinin työn jatkaja ja vapauttaa Redwallin ja koko Sammalkukkametsän Asmodeuksesta ja Clunysta. Redwall saa uuden suojelijan.


title: Aventuriinikvartsi

text: Aventuriinikvartsi on vihreää kvartsia. Siinä vihreä, joskus välkehtivä väri, aiheutuu mineraalissa sulkeumina olevista mikroskooppisen pienistä fuksiitti- eli kromikiillesuomuista, joista valo heijastuu. Tämä kvartsimuunnos saattaa olla myös kvartsiittia, jolloin se on siis alkuaan ollut kvartsihiekkaa. Sitä tavataan useissa paikoin Lapin alueella, Sodankylässä, Kolarissa ja Enontekiöllä. Posion aventuriinia on tutkittu, tosin varsinaisesti rakennuskiven kohteena. Koruntekoon soveltuvaa aventuriinikvartsiittia tavataan myös Pudasjärven Ahmavaaralla.


title: Aventuriinikvartsi

text: Aventuriinikvartsia pidettiin suuressa arvossa muinaisessa Kiinassa.


title: Walter Lantz

text: Walter Lantz (27. huhtikuuta 1899 New Rochelle, New York – 22. maaliskuuta 1994 Burbank, Kalifornia) oli yhdysvaltalainen animaattori. Hän perusti oman studionsa (Walter Lantz Productionsin), jossa hän tuotti monia tunnettuja animaatioita, muun muassa Nakke Nakuttajaa.


title: The Amazing Race Central Europe

text: The Amazing Race Central Europe oli suositun tosi-tv-sarjan Amazing Racen suunniteltu spin-off-sarja. Ohjelman oli tarkoitus alkaa Euroopassa keväällä 2007. Sarjaa piti esittää Euroopassa AXN Central Europe -kanavalla, mutta ohjelman esittäminen peruutettiin.


title: The Amazing Race Central Europe

text: Sarjassa 11 kilpaparin tehtävänä oli matkustaa Euroopan maissa voittaakseen 100 000 Yhdysvaltain dollaria. Suunnitelmien mukaan sarjan kilpailijat piti valita eri Euroopan maista kuitenkin niin, että AXN Central Europe -kanavan maista (Puola, Slovakia, Tšekki, Unkari, Romania ja Bulgaria) olisi ainakin yksi kilpailijapari.


title: Krokotiilivaraani

text: Krokotiilivaraani eli salvadorinvaraani ("Varanus salvadorii") on pitkähäntäinen varaanilaji. Aikuisten krokotiilivaraanien pituus on yleensä alle 3 metriä, mutta suurin mitattu yksilö oli jopa 4,75 metriä pitkä. Epätavallisen pitkän häntänsä ansiosta ruumiinpituudeltaan 1,2-metrisen varaanin häntä kasvaa jopa 2,7 metriä pitkäksi. Krokotiilivaraani on siten myös maailman pisimmäksi kasvava lisko, muttei raskasrakenteisempaa komodonvaraania suurempi.


title: Krokotiilivaraani

text: Krokotiilivaraani on harvinainen laji, jota tavataan Papua-Uuden-Guinean vuoristojen sademetsälaaksoissa. Lajin tarkkaa levinneisyyttä ei tiedetä. Ravinnoksi krokotiilivaraani käyttää hyönteisiä, etanoita, pikkunisäkkäitä ja sammakoita. Krokotiilivaraani munii munia, yleensä noin 15–35 kappaletta kerralla.


title: Polymeerikemia

text: Polymeerikemia eli makromolekyylikemia tarkastelee kemiallista synteesiä sekä polymeerien ja makromolekyylien kemiallisia ominaisuuksia. IUPACin suositusten mukaan suurmolekyyliyhdisteet luokitellaan itsenäisiksi molekyyliketjuiksi ja täten erilliseksi kemialliseksi luokaksi.


title: Polymeerikemia

text:
Polymeerikemia ei ole synonyymi muovikemialle. Yksi nykyaikaisen
polymeeritieteen keskeisiä kysymyksiä on polymeerien kontrolloitu synteesi, jossa pystytään hallitsemaan polymeerien kokoa, muotoa ja avaruusrakennetta. Tutkitaan tapoja valmistaa funktionaalisia polymeereja sekä pyritään selvittämään polymeerien
kemiallisen rakenteen ja fysikaalisten ominaisuuksien välistä riippuvuutta. Polymeerit ovat monimutkainen ja mielenkiintoinen tutkimusaihe, koska niiden ominaisuudet riippuvat paitsi niiden kemiallisesta koostumuksesta myös niiden koosta ja muodosta.


title: Polymeerikemia

text:
Polymeerit ovat suurimolekyylisiä yhdisteitä, joiden moolimassat vaihtelevat
kymmenistä tuhansista kymmeniin miljooniin. Elävät organismit rakentuvat
polymeereista kuten erilaisista proteiineista ja polysakkarideista, ja elämää
ylläpitääkseen ne hyödyntävät lukuisia polymeereja, kuten entsyymejä tai DNA:ta.
Suomessa oleellisen tärkeä polymeeri on selluloosa, jättiläismäinen yhdiste, joka yhdessä polymeerisen ligniinin kanssa muodostaa puiden tukirakenteen. Paperi valmistetaan eristämällä selluloosa puumateriaalista.
Synteettisten polymeerien teollinen valmistus lisääntyy jatkuvasti. Erilaiset
pinnoitteet, liimat ja muovit ovat tunnetusti polymeerimateriaaleja. Polymeereja käytetään esimerkiksi lääkevalmisteissa, kosmetiikassa, elintarvikkeissa, elektroniikkateollisuudessa, paperin valmistuksessa ja veden puhdistuksessa. Monet
ihmisruumiin varaosat valmistetaan synteettisistä polymeereista. Polttokennoissa voi olla polymeerielektrolyytti ja litiumpolymeeri-akkuissa käytetään polymeerielektrodia.
Elävien organismien tuottamat biopolymeerit:


title: Polymeerikemia

text: Muovien valmistuksessa käytetyt synteettiset polymeerit, joista valmistetaan esimerkiksi kuidut, maalit, rakennusmateriaalit, kalusteet, mekaaniset varaosat, kiinnitysaineet:


title: Polymeerikemia

text: Polymeerit muodostuvat monomeerien polymeroinnissa. Polymeereja kuvataan kemiallisesti polymerointiasteella, moolimassajakaumalla, taktisuudella, kopolymeerijakaumalla, haarautumisasteella, pääteryhmillä, crosslinkingilla, kristalloinnilla sekä termisillä ominaisuuksilla, kuten lasisiirtymälämpötila ja sulamislämpötila. Liuoksissa polymeereillä on erityiset ominaisuudet niiden liukoisuuden, viskositeetin ja geeliytymisen perusteella.


title: Polymeerikemia

text: 1. Helsingin yliopiston polymeerikemian laboratorion opinto-opas


title: Brucen klaani

text: Bruce on skotlantilainen klaani Kincardinesta. Se oli kuningassuku 1300-luvulla ja tuotti kaksi Skotlannin kuningasta.


title: Brucen klaani

text: Nimi Bruce tulee ranskan "de Brusista" tai "de Bruisista" eli nykyisestä Brixistä Cherbourgin ja Valognesin välissä Normandiassa. Robert de Brus tuli Britanniaan Vilhelm Valloittajan normannien mukana 1066. Hänen poikansa, myös Robert de Brus, tuki Skotlannin David I:n kruununtavoittelua ja sai vastineeksi maata Skotlannin Annandalesta.


title: Brucen klaani

text: Brucejen kruununtavoittelu alkoi 1219 Robert Brucen naitua David I:n pojanpojan tyttären, joka toi suvulle paljon vaurautta ja maita sekä kytki sen kuningasperheeseen. Hänen poikansa, myös Robert Brucen ja John Balliolin välinen kiista kruunusta aiheutti lopulta välillisesti sen, että kiistan ratkaisijaksi pyydetty Englannin Edvard I valloitti Skotlannin. Robert Bruce kruunattiin lopulta 1306 kuninkaaksi Englannin miehitysvallan jälkeen. Hänen poikansa David II Bruce hallitsi vuodesta 1329 vuoteen 1346 ja kuoli yllättäen Edinburghin linnassa. Hänellä ei ollut jälkeläisiä, joten Skotlannin kruunu siirtyi hänen sisarenpojalleen (Robert II), joka oli ensimmäinen Stuart-sukuinen hallitsija.


title: Brucen klaani

text: Vuonna 1633 suvun eräälle haaralle perustettiin aatelisarvo Elginin jaarli, johon vuonna 1747 yhdistyi suvun vanhempi arvo Kincardinen jaarli. Thomas Bruce, 7. Elginin jaarli oli diplomaatti ja lähettiläs Osmanien valtakunnassa vuosina 1799-1803. Hän oli kuuluisa siitä, että vei Ateenan Parthenonista Britanniaan marmoriveistokset, jotka nykyisin tunnetaan Elginin marmoreina. Hänen poikansa Thomas toimi Kanadan provinssin kenraalikuvernöörinä ja Intian varakuninkaana.


title: Brucen klaani

text: Klaanin nykyinen päämies on Andrew Bruce, 11. Elginin jaarli.


title: Bruce

text: Bruce voi tarkoittaa seuraavia


title: Megiddo (albumi)

text: Megiddo on norjalaisen black metal -yhtye Satyriconin EP.


title: Stuart

text: Stuart on englanninkielinen sukunimi ja miehen etunimi. Se on ranskalaistettu muoto nimestä "Stewart". Se voi tarkoittaa myös seuraavia:


title: Klaus Hagerup

text: Klaus Hagerup (5. maaliskuuta 1946 Oslo – 20. joulukuuta 2018) oli norjalainen kirjailija. Hän on myös toiminut teatteri- ja kulttuurialalla.


title: Björkboda träsk

text: Björkboda träsk on järvi Kemiön saaressa Varsinais-Suomen maakunnassa ja Kemiönsaaren kunnassa. Järvellä ei ole suomenkielistä nimeä. Järvi sijaitsee osittain entisten Dragsfjärdin ja osittain Västanfjärdin kuntien alueella. Kunnat yhdistyivät Kemiönsaaren kunnaksi vuoden 2009 alusta Kemiön kunnan kanssa. Järvi laskee pohjoisosastaan Björkbodabäckeniä pitkin Sunnanåhon ja edelleen Saaristomeren Sunnanåvikeniin. Järvi ja siitä lähtevä puro ovat syynä siihen, että sinne perustettiin aikoinaan lukkotehdas Björkboda lås, joka vuonna 1999 siirtyi Abloyn omistukseen. Järven rannassa on vain vähän huvila-asutusta, ja sillä on erämaajärven luonnetta.


title: Björkboda träsk

text: Järven pohjoisosassa on Björkbodan kyläkeskus, missä on pisimpään Suomessa samalla paikalla toiminut tehdas Björkboda lås. Siellä on järven rannassa entistetty kustavilainen ruukinkartano Björkbodan kartano, jossa vaikutti 1800-luvulla muutaman vuoden Anders Ramsay, joka on kirjoittanut elämästään muistelmat "Muistoja lapsen ja hopeahapsen".


title: Polymerointi

text: Polymeroinnissa raaka-aineen pienet molekyylit (monomeerit) yhdistyvät katalyyttien vaikutuksesta isoiksi polymeerimolekyyleiksi. Muoveilla on korkea polymeraatioaste, eli niiden jokainen molekyyli (polymeeriketju) on muodostunut 1 000–100 000 pienestä molekyylistä (monomeerista).


title: Polymerointi

text: Suuri osa raaka-aineista on alkeeneja. Tämä johtuu siitä, että yleisimmät muovit saadaan avaamalla yhdisteen kaksoissidos. Tällaiset molekyylit liittyvät peräkkäin muodostaen additiopolymeereja, jotka ovat yleensä kestomuoveja. Eräs esimerkki polyadditiosta on polyeteenin valmistus eteenistä.


title: Laventaminen

text: Laventaminen tarkoittaa murtoluvun osoittajan "a" ja nimittäjän "b" kertomista samalla nollasta poikkeavalla luvulla "c". Lavennetun murtoluvun osamäärän arvo ei muutu, sillä se voidaan esimerkiksi palauttaa entiseen muotoonsa supistamalla.


title: Laventaminen

text: Laventava luku merkitään murtoluvun vasempaan yläindeksiin, ja lisätään oikea sulku:


Laventaminen


title: Laventaminen

text: Esimerkki laventamisesta:


title: Laventaminen

text: Esimerkiksi murtolukujen yhteen- ja vähennyslaskuissa lavennetaan murtoluvut samannimisiksi laskuoperaation suorittamiseksi:


title: Bruksträsket

text: Bruksträsket on järvi Inkoossa läntisellä Uudellamaalla. Järven lonkeromainen pohjoisosa ulottuu naapurikunnan Raaseporin puolelle. Järven epävirallinen suomenkielinen nimi on "Ruukinjärvi". Valuma-alueen, jonka pinta-ala on 47 neliökilometriä, itäosassa sijaitsee pienempi järvi, Marsjön. Järvi laskee Suomenlahteen Fagervikin kautta. Fagervikin kirkko sijaitsee järven rannalla.


title: Bruksträsket

text: Bruksträsketin veden laatu on tyydyttävä. Järven tärkeimmät kalalajit ovat hauki ja kuha.


title: Lohjan Kaikkien pyhien tsasouna

text: Kaikkien pyhien tsasouna on Lohjalla, Metsolan hautausmaalla sijaitseva Suomen ortodoksisen kirkon tsasouna. Rakennuksen on suunnitellut Sakari Siitonen, ja se valmistui vuonna 1995, pääosin talkootyönä. Lohja kuuluu Helsingin ortodoksisen seurakunnan alueeseen.


title: Jättiläismuurahaiskäpy

text: Jättiläismuurahaiskäpy ("Manis gigantea") on kahdeksasta muurahaiskävystä suurin ja siis myös heimonsa "Manidae" ja sukunsa "Manis" suurin laji. Se elää Keski-Afrikassa Senegalista Ugandaan ja Angolaan. Sen ruumiin pituus on 75–80 cm, hännän pituuden ollessa 50–60 cm. Uros on naarasta suurempi.


title: Jättiläismuurahaiskäpy

text: Jättiläismuurahaiskävyllä on pitkämäinen suomupanssarin peittämä ruumis.


title: Jättiläismuurahaiskäpy

text: Jättiläismuurahaiskäpy nukkuu päivisin maakäytävissä ja liikkuu pääasiassa aamuöisin etsiessään ravinnokseen eri muurahais- ja termiittilajeja. Se rikkoo voimakkailla etujaloillaan niin maanpäälliset kuin maan allakin olevan pesät.


title: Jättiläismuurahaiskäpy

text: Jättiläismuurahaiskäpy liikkuu hitaasti ja varovaisesti: se kävelee vain takajaloillaan, pitkän hännän auttaessa tasapainon säilyttämisessä. Se osaa myös uida. Vaaran uhatessa se saattaa vetäytyä palloksi, tarvittaessa se myös nostaa häntänsä ja ruiskauttaa virtsaa ja perärauhasten eritteitä ahdistelijan päälle.


title: Jättiläismuurahaiskäpy

text: Maanalaiseen pesään syntyy yksi poikanen 5 kuukauden kantoajan jälkeen. Vastasyntyneen pehmeät suomut kovettuvat parissa päivässä. Kuukauden ikäisenä poikanen alkaa seurata emoaan pyyntiretkelle istuen emon hännän tyvellä. Imetysaika on kolme kuukautta.


title: Betty Heukels

text: Elisabeth (”Betty”) Anna Heukels (s. 25. helmikuuta 1942 Rotterdam) on alankomaalainen uimari. Hän voitti EM-kilpailuissa 1966 kultaa 400 metrin sekauinnissa Euroopan-ennätysajalla 5.25,0. Neljä vuotta aiemmin hän sijoittui EM-kilpailuissa 200 metrin rintauinnissa neljänneksi. Tokion kesäolympialaisissa 1964 hän oli 400 metrin sekauinnissa kuudes.


title: Betty Heukels

text: Heukels on naimisissa vesipalloilija Hans Woudan kanssa.


title: Goodyear

text: The Goodyear Tire & Rubber Company on yhdysvaltalainen rengasvalmistaja. Yrityksen perusti Frank Seiberling vuonna 1898. Goodyear on maailman kolmanneksi suurin rengas- ja kumiyritys Bridgestonen ja Michelinin jälkeen. Kumitehtaat tekevät renkaita autoihin, lentokoneisiin ja raskaisiin laitteisiin. Yhtiö on nimetty vulkanoidun kumin keksijän Charles Goodyearin mukaan.


title: Goodyear

text: Finnwatchin vuonna 2012 tekemän selvityksen mukaan Goodyearin tehtaalla Malesiassa työntekijät tekevät kohtuuttoman pitkiä työvuoroja ja saavat hyvin alhaista palkkaa.


title: Goodyear

text: Goodyear toimitti renkaita muun muassa Formula 1 -sarjaan vuodesta 1965 vuoteen 1998 asti. Formula 1 -sarjan rengasvalmistajista Goodyear on menestynein.


title: Keuhkolaskimo

text: Keuhkolaskimoita () on neljä (vasemmasta ja oikeasta keuhkosta tulee molemmista kaksi keuhkolaskimoa) ja ne kuuluvat pieneen verenkiertoon. Ne ovat keuhkoista tulevia laskimoita, jotka tuovat hapettuneen veren sydämelle laskemalla verensä vasempaan eteiseen. Sydämestä keuhkolaskimoiden veri jatkaa suureen verenkiertoon. Sikiöllä verenkierto ohittaa pienen verenkierron, koska keuhkot eivät vielä ole toiminnassa, joten keuhkolaskimoiden toiminta alkaa vasta vauvan ensimmäisestä hengenvedosta.


title: Oikeusaputoimisto

text: Oikeusaputoimisto on Suomen valtion oikeushallintoon kuuluvia toimielin, joka hoitaa julkisen oikeusavun tehtäviä. Oikeusaputoimistot kuuluvat hallinnollisesti oikeusministeriön alaisuuteen.


title: Oikeusaputoimisto

text: Suomessa on 29 alueellista oikeusaputoimistoa, jotka on yleensä sijoitettu käräjäoikeuksien sijaintipaikkakunnille. Niissä työskentelee noin 220 oikeusavustajaa ja saman verran toimistohenkilökuntaa. Toimistojen määrä on vähentynyt vuosien 2013 ja 2014 aikana oikeusministeriön antaman asetuksen myötä. Toimistoilla on yhteensä 173 toimipistettä. Vuosittain käsitellään noin 50 000 oikeusapuasiaa.


title: Oikeusaputoimisto

text: Oikeusaputoimistot hoitavat julkiseen oikeusapuun liittyviä hallinnollisia tehtäviä. Ne käsittelevät oikeusapua koskevat hakemukset ja tekevät sitä koskevat päätökset. Muissa kuin tuomioistuimissa käsiteltävissä asioissa ne myös tekevät oikeusavusta maksettavia korvauksia koskevat päätökset.


title: Oikeusaputoimisto

text: Oikeusaputoimistojen palveluksessa olevat lakimiehet eli julkiset oikeusavustajat antavat julkiseen oikeusapuun oikeutetuille oikeudellista neuvontaa sekä hoitavat toimeksiantoja tuomioistuimissa. Oikeusaputoimistot tekevät myös päätökset yksityisen avustajan määräämisestä tuomioistuinasian asianosaiselle. Tuomioistuinasioissa voi siis valita lakimiehen joko oikeusaputoimistosta tai yksityisestä asianajo- tai lakiasiaintoimistosta.


title: Oikeusaputoimisto

text: Julkiset oikeusavustajat ovat toimeksiantoja suorittaessaan itsenäisiä ja riippumattomia samalla tavoin kuin asianajajat. Useat julkisista oikeusavustajista ovatkin Suomen Asianajajaliiton jäseniä ja siten oikeutettuja käyttämään asianajajan ammattinimikettä.


title: Oikeusaputoimisto

text: Oikeusaputoimistojen tehtäviin kuuluu vuoden 2019 alusta myös talous- ja velkaneuvonta .


title: Jean Fernandez

text: Jean Fernandez (s. 8. lokakuuta 1954) on ranskalainen jalkapallovalmentaja ja entinen pelaaja.


title: Jean Fernandez

text:
Fernandez tuli Algeriasta Ranskaan vanhempiensa kanssa vuonna 1962. Fernandez aloitti peliuransa AS Béziersin joukkueessa ja 1974 hänen ammattilaisuransa alkoi. Pelipaikaltaan Fernandez oli puolustava keskikenttäpelaaja.
Hän jätti AS Béziersin 1975 ja siirtyi Olympique de Marseilleen, jossa hän pelasi viisi vuotta. Marseillen lisäksi Fernandez edusti peliurallaan vuosina 1980–1982 Girondins de Bordeaux'ta ja 1982–1985 AS Cannes'ta. Fernandez pelasi 209 ottelua Ranskan pääsarjassa, 142 Marseillessa ja 67 Bordeaux'ssa. Valmennusuransa Fernandez aloitti siellä, missä peliuransakin päätti eli AS Cannes'ssa. Fernandezin valmennusaikana seurassa pelasi nuori Zinédine Zidane.
Viiden vuoden valmennusrupeaman jälkeen Fernandez jätti seuran ja siirtyi OGC Niceen, jossa hän valmensi vain pari kuukautta.
Tammikuussa 1991 Fernandez aloitti Olympique de Marseillen kakkosvalmentajana ja siirtyi kauden 1992/93 alusta seuran päävalmentajaksi saaden kuitenkin potkut jo marraskuussa.


title: Jean Fernandez

text:
Marseillesta Fernandez siirtyi saudiarabialaiseen Al Nasr Riadiin, jonka hän valmensi 1994 maan mestaruuteen palaten sen jälkeen Ranskaan ja Lilleen.
Helmikuussa 1996 Fernandez palkattiin toisen saudiseuran, Al Shababin valmentajaksi. Al Shababissa hän voitti Saudi-Arabian mestaruuden 1996 ja cupin 1997.


title: Jean Fernandez

text:
Fernandezin Saudi-Arabian kiertely jatkui kesällä 1997 mekkalaisseura Al Wahdaan, josta hän palasi Al Nasr Riadiin tammikuussa 1998. Saudi-Arabian matka päättyi sinne mistä se oli alkanutkin ja menestyksekkäästi, sillä Al Nasr voitti 1998 Aasian seurajoukkueiden supercupin.
Kauden 1998–1999 Fernandez valmensi tunisialaista Étoile du Sahelissa, kunnes palasi takaisin Ranskaan ja FC Sochaux'iin.
Hän nosti seuran Ranskan pääsarjaan kauden 2000/01 päätteeksi.
Sochaux'ssa. Hän teki 2002 tilaa Guy Lacombelle ja siirtyi FC Metziin, jonka hän nosti myös pääsarjatasolle.
2005–2006 Fernandez valmensi Marseillea.


title: Jean Fernandez

text: Kesällä 2006 Fernandez valittiin Jacques Santinin seuraajaksi burgundialaisseura AJ Auxerren päävalmentajaksi. Hänen johdollaan Auxerre on taistellut Liguen alemmassa keskikastissa parin kauden ajan. Kausi 2008/09 antoi jo viitteitä paremmasta, mutta lopullinen läpimurto tapahtui kaudella 2009/10. Fernandezin suojatit taistelivat jopa mestaruudesta Olympique Marseillea vastaan, mutta joutuivat lopulta tyytymään paikkaan eurokentillä. Loistavien suoritusten myötä Ranskan pelaajayhdistys UNFP valitsi Fernandezin kauden parhaaksi valmentajaksi. Kausi 2010/11 oli eurokentillä uurastaneelle Auxerrelle vaikeampi. Seura selvisi Mestarien liigan lohkovaiheeseen voittamalla FK Zenitin karsinnoissa yhteismaalein 2–1. Lohkovaiheessa Auxerre joutui vaikeaan alkulohkoon Real Madridin, AC Milanin ja AFC Ajaxin kanssa jääden lopulta lohkojumboksi. Ainoat pisteet Fernandezin miehistö saalisti voittamalla Ajaxin kotonaan 2–1. Europelit aiheuttivat seuralle vaikeuksia, eikä vauhtia syksyllä tahtonut riittää kotimaahan. Fernandez sai kuitenkin puristettua pahimmillaan putoamisviivalla käyneestä joukkueesta tarvittavat tehot irti ja lopulta Auxerre kipusi liigassa yhdeksänneksi. Kauden jälkeen Fernandez jätti Auxerren tähytäkseen uusia haasteita uralleen.


title: Jean Fernandez

text: Kesäkuun alussa 2011 Fernandezista tuli AS Nancy-Lorrainen päävalmentaja. Ensimmäinen kausi seuran peräsimessä päättyi keskikastiin sijalle 11. Joukkue taisteli läpi kauden maalinteko-ongelmien kanssa ja samat vaikeudet jatkuivat myös kaudella 2012/13. Seura voitti liigakauden avausottelussaan Stade Brestois'n 1–0, mutta sen jälkeen seuran ainoa voitto Fernandezin alaisuudessa tuli Ranskan cupissa tammikuun alussa 2013. Surkeat tulokset ja jämähtäminen liigajumboksi johtivat lopulta tammikuun puolivälissä siihen, että Nancy ja Fernandez purkivat sopimuksensa.


title: Jean Fernandez

text: Huhtikuun lopulla 2013 Montpellier HSC ilmoitti, että Fernandez on seuran uusi päävalmentaja kaudella 2013/14. Fernandezin johdolla Montpellier’n menestys oli syyskaudella heikkoa ja joukkue vajosi putoamisviivan tuntumaan. Lopulta Fernandez erosi tehtävästään joulukuun alussa 2013, kun Montpellier oli pudonnut liigassa sijalle 17. Seura voitti hänen johdollaan vain kaksi liigaottelua.


title: Jean Fernandez

text: Kesällä 2015 Fernandezista tuli qatarilaisseura Al-Khorin päävalmentaja. Fernandez valmensi seuraa kaksi kautta voittamatta suurempia turnauksia. Kaudeksi 2017/18 hän siirtyi Al-Gharafan päävalmentajaksi. Hän sai potkut tehtävästään joulukuun lopussa 2017.


title: Kollageeni

text: Kollageeni on tukikudoksen yleisin säiemäinen proteiini. Kollageenia esiintyy muun muassa luussa, rustossa, jänteissä, ihossa sekä elinten ympärillä. Noin 40 % elimistön proteiinien kokonaismassasta on kollageenia. Suuren vetolujuutensa ansiosta kollageeni antaa kudoksille mekaanista kestävyyttä. Sana kollageeni on peräisin kreikasta, ja tarkoittaa liimaamuodostavaa.


title: Kollageeni

text: Kollageenit ovat elimistön yleisimpiä proteiineja ja tärkeitä solun ulkoisen aineen rakenneosia, jotka antavat tukea ja lujuutta kudoksille. Kollageenit muodostavat kolmoiskierteisiä rakenteita, joiden erityispiirteenä ovat muokatut proliini- ja lysiini-aminohapot.


title: Kollageeni

text: Kollageenisäikeet syntyvät tukikudossolujen, pääosin fibroblastien tuottaessa prokollageenia, kollageenin esiastetta. Solut erittävät prokollageenin solunulkoiseen tilaan yhdessä sitä muokkaavan entsyymin kanssa. Solunulkoisessa tilassa entsyymi pilkkoo prokollageenin edelleen tropokollageeniksi. Vierekkäin asettuneilla tropokollageenisäikeillä on luontainen taipumus kietoutua toistensa ympärille muodostaen kovalenttisia sidoksia säikeiden välille. Tuloksena on valmis kollageenisyy, joka koostuu kolmesta tropokollageenisäikeestä.


title: Kollageeni

text: Kollageenistä tunnetaan 28 aminohappojärjestykseltään toisistaan hieman poikkeavaa alatyyppiä, jotka esiintyvät kullekin alatyypille ominaisissa rakenteissa ja kudoksissa. Määrällisesti eniten on tyypin I kollageenia; sitä on erityisesti luussa, mutta myös muun muassa jänteissä, nivelsiteissä ja ihon verinahassa. Tyypin II kollageenia esiintyy runsaiten rustossa, kun taas kollageeni tyyppiä III (retikuliini- eli verkkosäikeitä) esiintyy etenkin rasvakudoksessa.


title: Kollageeni

text:
Keripukki oli 1700-luvulle asti yleinen sairaus, joka syntyy C-vitamiinin puutteesta. Eräs syy C-vitamiinin tärkeydelle terveyden ylläpidossa on siinä, että sitä tarvitaan kollageenin synteesiin elimistössä. Valtaosa keripukille tunnusomaisista oireista syntyykin kollageenisynteesin häiriintymisestä. Oireisiin kuuluvat muun muassa ihon ja limakalvojen heikko kunto, herkkyys mustelmien synnylle, haavojen puutteellinen paraneminen sekä verenvuototaipumus. Keripukki on varsinkin länsimaissa kadonnut lähes kokonaan, mutta lievemmät C-vitamiinin puutostilat voivat kuitenkin ilmetä ihon ja limakalvojen heikentyneenä kuntona.
Systeeminen lupus erythematosus (SLE) on autoimmuunisairaus, jossa elimistön puolustusjärjestelmä synnyttää immunologisen vasteen kollageenia kohtaan. Kyseessä on melko harvinainen mutta varsin vaikeasti hoidettavissa oleva sairaus.


title: Kollageeni

text:
Kollageeni muodostuu kolmois-helix-kierteestä, joka koostuu tyypillisesti kahdesta identtisestä ketjusta (α1) ja lisäketjusta- joka eroaa hieman kemiallisella koostumuksellaan (α2).
Kollageenille on tyypillistä hyvin yksinkertainen aminohappokoostumus, jossa lähes puolet aminohapoista on glysiiniä ja alaniinia. Toinen tyypillinen piirre on epätavallisten aminohappojen hydroksiproliini ja hydroksilysiini korkea pitoisuus.
Keskimääräinen aminohappokoostumus kalan ja nisäkkään iholle on esitetty alla taulukossa.


title: Kollageeni

text: Pilkkomalla osittain tropokollageenisäikeiden väliset sidokset kollageenista voidaan teollisesti valmistaa gelatiinia. Gelatiinin tavanomaisin käyttötarkoitus on elintarviketeollisuudessa hyydykkeenä tai rakennekomponenttina. Elintarviketeollisuuden lisäksi gelatiinia käytetään myös kosmetiikkatuotteissa ja osin myös lääketieteessä.


title: Detroit Lions

text: Detroit Lions on yhdysvaltalainen NFL:ssä pelaava amerikkalaisen jalkapallon seura. Se pelaa National Football Conferencen pohjoisessa divisioonassa, NFC Northissa. Seuran kotipaikka on Detroitissa Michiganin osavaltiossa.


title: Detroit Lions

text: Aiemmin Portsmouth Spartans -nimellä tunnettu joukkue aloitti liigassa vuonna 1930 ja pelasi kotiottelunsa Portsmouthissa Ohion osavaltiossa. Suuren laman vuoksi joukkue muutti Detroitiin vuonna 1934.


title: Detroit Lions

text: Lions on voittanut liigamestaruuden neljä kertaa (1935, 1952, 1953, 1957), muttei ole voittanut vielä Super Bowlia. Viime vuosikymmeninä joukkue ei ole juuri menestynyt. Pohjanoteerauksena joukkue hävisi kaudella 2008 kaikki ottelunsa.


title: Panssarimonnit

text: Panssarimonnit ("Callichthyidae") kuuluvat monnikalojen ("Siluriformes") lahkoon.


title: Panssarimonnit

text: Panssarimonnit jaetaan kahteen alaheimoon:


title: Panssarimonnit

text: Aitopanssarimonnit "Callichthyinae"


title: Panssarimonnit

text: Monniset "Corydoradinae":


title: Panssarimonnit

text: Aiemmin omana sukunaan olleet vihermonniset ("Brochis") on yhdistetty Corydoras-sukuun.


title: Valkopilkkahai

text: Valkopilkkahai, aikaisemmalta nimeltään valkotäplähai ("Carcharhinus longimanus") on suurikokoinen ulappavesien hailaji, joka elää kaikissa maailman lämpimissä merissä.


title: Valkopilkkahai

text: Valkopilkkahain ruumis on roteva ja sillä on luonteenomaisen pitkät rintaevät ja pitkä, pyöreäkärkinen selkäevä. Evien päät ovat lajinimen mukaisesti valkoiset. Lajin tieteellinen nimi "longimanus" taas viittaa evien pituuteen. Kala tulee sukukypsäksi vajaan parin metrin mittaisena ja kasvaa yleensä kolmimetriseksi, suurimmat tavatut ovat olleet lähes nelimetrisiä.


title: Valkopilkkahai

text: Valkopilkkahai elää kaikkialla valtamerten ulapoilla, missä lämpötila on yli 18 celsiusastetta; runsaimmillaan se on 20–28 -asteisissa vesissä. Se liikkuu pintavesissä alle 150 metrin syvyydessä. Laji on vivipaarinen eli se synnyttää eläviä poikasia, 1–15 poikasta kerrallaan. Parittelu tapahtuu alkukesästä ja kantoaika on vuoden mittainen.


title: Valkopilkkahai

text: Valkopilkkahai syö pääasiassa luukaloja ja mustekaloja. Muukin ravinto kelpaa ja sen tiedetään syöneen myös keihäsrauskuja, merikilpikonnia, merilintuja, kotiloita, äyriäisiä, valaiden ulosteita ja laivoista mereen heitettyjä roskia.


title: Valkopilkkahai

text: Valkopilkkahai ui yleensä rauhallisesti ravintoa etsien mutta saaliin havaitessaan on peloton, määrätietoinen ja aggressiivinen. Se on yksi neljästä useimmin ihmisen kimppuun hyökkäävästä hailajista ja sen uskotaan koituneen lukuisten haaksirikkoisten kohtaloksi. Esimerkiksi Jacques Cousteau on luonnehtinut sitä vaarallisimmaksi kaikista hailajeista.


title: Valkopilkkahai

text: Valkopilkkahain lihaa on käytetty ihmisravintona niin tuoreena, savustettuna, kuivattuna kuin suolattuna; myös sen nahkaa ja maksaöljyä hyödynnetään kaupallisesti. Valkopilkkahaita saadaan enimmäkseen muun kalastuksen sivusaaliina. Erityisesti sen evät ovat kysyttyä haineväkeiton raaka-ainetta, jotka otetaan talteen vaikka ruho jätettäisiin käyttämättä. Tämä on johtanut kantojen romahtamiseen.


title: Valkopilkkahai

text: Vielä 1969 valkopilkkahain kantoja luonnehdittiin erittäin runsaiksi. Yhdysvaltain kalastustilaston mukaan valkopilkkahain kannan arvioitiin kuitenkin vuosina 1992–2000 vähenneen Atlantin länsiosissa jopa 70 %. Kokonaistilanne on jossain määrin epäselvä, mutta varovaisuusperiaatteella Kansainvälinen luonnonsuojeluliitto IUCN on luokitellut lajin maailmanlaajuisesti vaarantuneeksi ja erittäin uhanalaiseksi Atlantin länsi- ja läntisissä keskiosissa.


title: Kollageenisyy

text: Kollageenisyyt ovat kaikkialla tukikudoksessa (erityisen runsaasti jänteissä, nivelsiteissä ja jännekalvoissa) esiintyviä syitä, joilla on suuri vetolujuus syyn suunnassa. Kollageenisyiden (tyyppi I) esiasteen, prokollageenin, erittää tukikudoksen soluväliaineeseen fibroblasti, jonka samaan aikaan erittynyt entsyymi muokkaa tropokollageeniksi. Tropokollageenien asettuessa peräkkäin ja vierekkäin muodostuu kollageenisyy. Yksittäiset syyt muodostavat monesti kimppuja joista muun muassa verinahka ja jänteet suurimmaksi osin koostuvat.


title: Kollageenisyy

text: Kollageenisäietyyppejä on monta. Esimerkiksi rustokudoksessa on sille ominaisia kollageenisäikeitä (tyyppi II). Ja lisäksi on verkkosäikeitä eli retikuliinisäikeitä (kollageeni tyyppi III). Verkostoksi asettuneet säikeet tukevat soluja muun muassa rasvakudoksessa ja imukudoksessa.


title: Harad

text: Harad (sindaria, ) on kuvitteellinen maa J. R. R. Tolkienin luomassa Keski-Maan fantasiamaailmassa. Se sijaitsee Mordorista etelään ja sieltä kotoisin ovat "haradrim" eli eteläiset () sekä Mûmakil. Haradissa oli paljon aavikoita ja sademetsiä.


title: Harad

text: Haradrim olivat pitkiä ihmisiä, joilla oli ruskea iho ja tummat silmät. Heillä oli kultanauhoin letitetyt mustat hiukset, ja he pukeutuivat kirkkaanpunaisiin vaatteisiin. Useimmilla oli myös paljon kullasta tehtyjä koristeita, kuten sormuksia ja korvakoru. Eteläisten sotilaat käyttivät aseinaan sapeleita, keihäitä, tikareita ja jousipyssyjä. He myös käyttivät pronssissa taottuja haarniskoja ja kypäröitä sekä pyöreitä keltamustia kilpiä. He liikkuivat jalan, hevosilla, laivoilla ja elefanttia muistuttavilla "mûmakil"eillä. Heidän sanottiin olevan yhtä julmia kuin örkit, ja heidän tunnuksensa oli musta käärme kirkkaanpunaisella pohjalla. "Haradrim" oli ylpeä ja julma kansa, joka ei ollut sodassa Gondorin kanssa, mutta he vihasivat toisiaan silti.


title: Harad

text: "Tarua sormusten herrasta" on toisinaan moitittu rasistiseksi teokseksi, sillä Tolkien yhdisti "haradrim"issa tumman ihon raakuuteen ja julmuuteen.


title: Harad

text: Eteläiset luultavasti polveutuivat Morgothia palvelleista ihmisistä, jotka Beleriandin upottua pakenivat Keski-Maan eteläisimpiin osiin. Auringon Toisella Ajalla Sauron, Morgothin palvelijoista suurin, perusti valtakuntansa Mordorin maahan ja käännytti idän ja etelän ihmiset, mukaan lukien "haradrim"in, palvelijoikseen ja alamaisikseen. Eteläiset saivat Mustalta Ruhtinaalta paljon rikkauksia, joten he alkoivat palvoa Sauronia jumalanaan. "Haradrim"in valtakunta vaurastui, mutta Haltiain ja Ihmisten Viimeinen Liitto kukisti eteläiset muiden Sauronin palvelijoiden tavoin Dagorladin taistelussa. Eteläiset heikentyivät suuresti, mutta koska Suurinta Sormusta ei tuhottu, he kykenivät jälleenrakentamaan valtakuntansa.


title: Harad

text: Kolmannen Ajan alkupuolella eteläiset hyökkäsivät Gondorin kimppuun ja surmasivat taistelussa heidän kuninkaansa Ciryandilin. Gondorin seuraava kuningas Ciryaher kuitenkin murskasi eteläisten armeijat ja otti itselleen lisänimen Hyarmendacil, "Etelänvalloittaja". Eteläiset menettivät niin paljon sotilaita, etteivät he kyenneet sotimaan Gondoria vastaan useaan vuosisataan. Vuonna 1432 Gondorissa syttyi Sukuriitana tunnettu sisällissota, jonka päätyttyä kapinalliset valloittivat Gondorin satamakaupungin Umbarin. Kapinalliset tekivät liiton eteläisten kanssa, ja heistä polveutuivat Sauronia palvelleet Umbarin merirosvot.


title: Harad

text: Vuonna 1944 eteläiset tekivät liiton itäläisten kanssa Gondorin lopulliseksi kukistamiseksi. Suunnitelmana oli hyökätä Mordorin molemmin puolin ja lyödä heikentynyt Gondor. He onnistuivat surmaamaan kuningas Ondoherin, mutta sotapäällikkö Eärnil tuhoisi heidän armeijansa.


title: Harad

text: Sormuksen Sodassa "haradrim"in sotureita saapui tuhansittain Mordoriin. Minas Morgulista marssineen armeijan kerrotaan koostuneen suurimmaksi osaksi eteläisten ratsumiehistä, ja Pelennorin kenttien taistelun aikana Rohanin kuningas Théoden surmasi Haradin kuninkaan. "Haradrim" olivat eteviä sotureita, mutta heidät lyötiin Pelennorin kentällä että Mustalla Portilla. Sormusten Sormus tuhottiin ja Sauron palvelijoineen kukistettiin iäksi. Gondorin uusi kuningas Elessar kuitenkin solmi rauhan eteläisten että itäläisten kanssa, ja "haradrim" elivät rauhassa pitkälle Auringon Neljännelle Ajalle saakka.


title: Harad

text: Peter Jacksonin ohjaamassa "Taru sormusten herrasta" -elokuvatrilogiassa eteläiset ovat niin ikään tummaihoisia ja käyttävät punamustia vaatteita. He käyttävät aseinaan bambusta tehtyjä keihäitä ja jousipyssyjä. Elokuvissa eteläiset eivät käytä ratsuväkeä, vaan liikkuvat joko jalan tai "mûmakileillä".


title: Rhûn

text: Rhûn (sindaria, ) on maa J. R. R. Tolkienin luomassa Keski-Maan fantasiamaailmassa. Se sijaitsee Mordorista itään, ja sieltä ovat lähtöisin Mordorin joukkoihin liittyneet itäläisten sotilaat. Sormuksen sodan jälkeen Aragorn johti Gondorin ja Rohanin joukot Rhûniin. Itäläiset olivat pahoja miehiä, jotka taistelivat Sauron Suuren puolesta.


title: Psyko

text: Psyko voi tarkoittaa seuraavia:


title: Vari (eläin)

text: Vari ("Varecia variegata") kuuluu Madagaskarilla elävien makien heimoon. Varin vartalo on 60 cm pitkä, samoin sen häntä. Vari elää saaren koillis- ja itäosien sademetsissä ja erottuu pitkän kaulusröyhelönsä ja mustavalkoisen sekä ruskean/ruskeanpunaisen värityksensä ansiosta.


title: Vari (eläin)

text: Vari on taitava kiipeilijä ja aktiivinen yleensä hämärässä ja alkuyöstä, jolloin se syö hedelmiä, lehtiä ja puunkuorta. Se laskeutuu vain harvoin maanpinnalle.


title: Vari (eläin)

text: Marraskuussa naaras synnyttää 1–3 poikasta puunkolossa tai oksanhaarassa olevaan pesään, joka on vuorattu emon oman turkin karvoilla. Kantoaika on 99–102 vuorokautta.


title: Gloria Stuart

text: Gloria Stuart (s. Gloria Frances Stewart, 4. heinäkuuta 1910 Santa Monica, Yhdysvallat – 26. syyskuuta 2010 Los Angeles, Yhdysvallat) oli yhdysvaltalainen elokuvanäyttelijä ja taiteilija.


title: Gloria Stuart

text: Stuart muutti nimensä aloittaessaan näyttelemisen, ilmeisesti koska Stuart lyhyempänä mahtuisi paremmin mainostauluihin.


title: Gloria Stuart

text: Saatuaan opinnot suoritettua loppuun hän solmi sopimuksen Universal Studios -elokuvastudion kanssa vuonna 1932. Hänet valittiin vuonna 1932 yhdeksi kolmestatoista WAMPAS Baby Starsista, lupaavasta nuoresta näyttelijästä, ja hän oli Screen Actors Guildin perustajajäsen.


title: Gloria Stuart

text: Vuonna 1934 hän meni naimisiin käsikirjoittaja Arthur Sheekmamin kanssa, ja he saivat tyttären Sylvian. Vuonna 1939 Stuart ja Sheekmam lähtivät kiertämään maailmaa, ja heidän palattuaan Kaliforniaan oli julistettu sota. Stuart auttoi sodassa ja tuli kuuluisaksi pelastettuaan ”Allahin puutarhan”. Sodan jälkeen hänen suosionsa ja filmitähden uransa nousi ja hänet pyydettiin useisiin elokuviin.


title: Gloria Stuart

text: Hän näytteli useissa televisiosarjoissa ja elokuvissa, joita olivat "Rikas tyttöraukka" (1936), "Rebekka" (1938), "Vuosi huipulla" 1982 ja "Murhasta tuli totta" (2001).


title: Gloria Stuart

text: Vanhemmalla iällä häntä pyydettiin Hollywoodiin näyttelemään elokuvaan "Titanic" satavuotiasta Rose Dawsonia. Roolin myötä hän sai valtavan suosion ja oli ehdolla parhaan naissivuosan Oscar-palkinnon saajaksi.


title: Gloria Stuart

text: Stuart kuoli 26. syyskuuta 2010 100-vuotiaana viisi vuotta aikaisemmin löydettyyn keuhkosyöpään. Hän oli aiemmin selvinnyt rintasyövästä.


title: Bore II

text: Bore II voi tarkoittaa seuraavia laivoja:


title: Mikko Tulokas

text: Mikko Juhani Tulokas (s. 7. tammikuuta 1946 Tuulos) on suomalainen lakimies.


title: Mikko Tulokas

text: Tulokas valmistui oikeustieteen kandidaatiksi 1969, lisensiaatiksi 1972 ja tohtoriksi Helsingin yliopistosta vuonna 1979. Hän sai varatuomarin arvon vuonna 1973 auskultoituaan Hauhon tuomiokunnassa.


title: Mikko Tulokas

text: Tulokas toimi vuosina 1969–1992 asianajajana eri asianajotoimistoissa, vuodesta 1971 alkaen osakkaana. Välillä hän kuitenkin toimi Helsingin yliopiston siviilioikeuden vt. assistenttina, yliassistenttina ja apulaisprofessorina sekä Helsingin kauppakorkeakoulun ylimääräisenä opettajana 1975–1977. Hän toimi kilpailuneuvoston puheenjohtajana vuosina 1992–2002.


title: Mikko Tulokas

text: Tulokas oli vuosina 1986–1993 Suomen Asianajajaliiton julkaiseman "Defensor Legis" -lehden päätoimittaja. Hän on kirjoittanut lukuisia oikeustieteellisiä artikkeleita eri julkaisuihin pääosin prosessioikeuden ja kuljetusoikeuden alueilta.


title: Mikko Tulokas

text: Tulokas nimitettiin korkeimman oikeuden jäseneksi 1. toukokuuta 1992 alkaen. Julkisuudessa esiintyneiden tietojen mukaan Tulokas oli vuonna 2005 ehdokkaana korkeimman oikeuden presidentiksi, mutta häntä ei valittu. Hän jäi eläkkeelle korkeimmasta oikeudesta keväällä 2012.


title: Mikko Tulokas

text: Korkeimman oikeuden jäsenenä Tulokas tuli tunnetuksi mielipiteitä herättäneiden näkemysten esittäjänä.


title: Mikko Tulokas

text: Tulokas on toiminut myös tupakkayhtiöiden asianajajana kanteissa, joissa savukkeiden polttajat ovat yrittäneet saada oikeusteitse korvauksia kärsimistään terveydellisistä haitoista. Tulokas toimi Pentti Ahon jutussa Rettigin palkkaamana. Tulokas konsultoi yhdysvaltalaista asianajajaa James Gooldia joka oli yhdysvaltalaisen tupakkateollisuuden tärkeimpiä oikeudenkäyntistrategeja.


title: Mikko Tulokas

text: "Helsingin Sanomat" kertoi vuonna 2011 Tulokkaan ottaneen vastaan välimiespalkkioita salaisilta tahoilta vuonna 2010. Verotiedoista käy "Helsingin Sanomien" mukaan ilmi Tulokkaan ottaneen salaisilta tahoilta vastaan 370 000 euron välimiespalkkion, joka on kolminkertainen hänen 121 000 euron virkapalkkaansa verrattuna. Tulokas on "Helsingin Sanomien" mukaan kerännyt välimiespalkkioita vuosikausia ratkomalla yritysriitoja välimiesmenettelyissä. Isojen sivutulojen maksamista Suomen korkeimmille oikeusvallan käyttäjille on arvosteltu, koska juttujen sisältö ja osapuolet ovat salaisia, "Helsingin Sanomat" kertoi. Ongelmana on "Helsingin Sanomien" mukaan se, etteivät kansalaiset saa tietää, minkä yrityksen palkkioilla tuomarit rikastuvat. Kun samat tuomarit ratkovat virkavastuullaan olevia riitoja korkeimmassa oikeudessa, ei kytkennöistä saada tietoa.


title: Alex Delvecchio

text: Alexander Peter "Fats" Delvecchio, (s. 4. joulukuuta 1931 Fort William, Ontario, Kanada) on pelaajauransa lopettanut jääkiekkoilija, joka myöhemmin toimi valmentajana ja joukkueen johtotehtävissä.


title: Alex Delvecchio

text: Junioriliigojen jälkeen Delvecchio siirtyi Detroit Red Wingsiin National Hockey Leagueen kaudeksi 1951–52. Hän auttoi uutta seuraansa saman tien voittamaan Stanley Cupin tuolla kaudella.


title: Alex Delvecchio

text: NHL:ssä pelaamillaan 22 kaudella Delvecchio nähtiin niin keskushyökkääjänä kuin vasempana laitahyökkääjänäkin ja tuli tunnetuksi etenkin niin sanotun "Production line" -ketjun keskusmiehenä ketjukavereinaan Gordie Howe ja Ted Lindsay. Pelaajista, jotka ovat urallaan edustaneet vain yhtä NHL-seuraa, Delvecchio on toisena otteluiden määrässä. Vain niin ikään Detroitissa pelannut Nicklas Lidström on pelasi enemmän otteluita ainoassa seurassaan kuin Delvecchio. Herrasmiespelaajana hän voitti Lady Byng Trophyn kolmesti.


title: Alex Delvecchio

text: Hän lopetti pelaajauransa 1973 ja oli tuolloin toiseksi eniten NHL-otteluja pelannut sekä myös maratontilaston kakkonen syötöissä ja pistetilastossa. Delvecchio toimi kaksi kautta Detroitin päävalmentajana ja sittemmin General Managerina, kunnes 1977 siirtyi liike-elämän palvelukseen.


title: Lippoaminen

text: Lippoaminen on kalastustapa, jossa pyyntiväline on pitkän varren päässä oleva ohuesta verkosta kudottu haavi eli lippo, jota kuljetetaan myötävirtaan joen pohjan tuntumassa. Siian uidessa virtaa ylös se ui lippoon. Lippoajan on tunnettava joen pohja erittäin hyvin. Lippoamista käytetään myös kuoreen ja nahkiaisen pyynnissä.


title: Elastiinisäie

text: Elastiinisäie eli kimmosäie on tukikudoksessa sijaitseva proteiinikompleksi, joka muodostuu kahdesta erillisestä proteiinista: elastiinista ja fibrilliinistä. Muita tukikudoksen säierakenteisia proteiineja ovat kollageeni ja retikuliinisäikeet. Dermiksessä olevat elastiinisäikeet ovat vastuussa ihon joustavista ominaisuuksista. Ne toimivat samankaltaisissa tehtävissä myös suurten verisuonien ja keuhkoputkien seinämässä. Elastiinikuidut voivat venyä moninkertaiseksi ja taas nopeasti palata alkuperäiseen pituuteensa kun jännitys laukeaa. Myös elastiset säikeet muodostavat isompia kimppuja eli kimmosyitä.


title: Elastiinisäie

text: Tukikudoksen säikeitä ympäröi valkuaisaineiden ja polysakkaridien muodostama hyytelömäinen aine, joka vastaa ihon oikeasta kosteudesta ja mekaanisesta tuesta.


title: Kukkola

text: Kukkola voi tarkoittaa seuraavia:


title: Juice ja Mikko

text: Juice ja Mikko on Juice Leskisen ja Mikko Alatalon yhteisalbumi vuodelta 1975. CD-versio levystä ilmestyi vuonna 1992.


title: Juice ja Mikko

text: Albumin tunnetuimmat kappaleet ovat Alatalon säveltämä ja Leskisen sanoittama ”Klovni heittää veivin” sekä Leskisen kirjoittama ja tulkitsema ”3.30”. Jälkimmäinen kappale sisältää kuuluisan kitarasoolon, jonka Petteri Salminen soitti 50 pennin kolikolla.


title: Juice ja Mikko

text: Seuraava Juice ja Mikko -albumi, "Senaattori ja boheemi", ilmestyi vasta vuonna 2004.


title: Juice ja Mikko

text: A-puoli


title: Juice ja Mikko

text: B-puoli Samainen kokoonpano säesti myös Leskisen "”Syksyn sävel / Vaimoni on Frankenstein”" -singlellä kitaravahvistuksena Heikki Silvennoinen.


title: Rio Maior

text: Rio Maior on kunta Portugalissa. Sen pinta-ala on 272,8 neliökilometriä ja asukasluku noin 21 800. Rio Maiorin asukastiheys on 78/km². Kunta koostuu kymmenestä freguesiasta ja se sijaitsee Santarémin piirissä, Lezíria do Tejossa, Alentejon alueella. Kunnan pormestarina toimii Isaura Morais. Kunnan vapaapäivä on 6. marraskuuta.


title: Glenn Theodore Seaborg

text: Glenn Theodore Seaborg (19. huhtikuuta 1912 Ishpeming, Michigan, Yhdysvallat – 25. toukokuuta 1999) oli yhdysvaltalainen ydinkemisti. Hän sai vuonna 1951 Edwin Mattison McMillanin ohella Nobelin kemianpalkinnon transuraanien kemian havaintojensa ansiosta. Hänet muistetaan parhaiten työstään uraania raskaampien alkuaineiden eriyttämisestä ja tunnistamisesta. Seaborgilla oli ruotsalaiset sukujuuret.


title: Glenn Theodore Seaborg

text: Seaborg hankki koulutuksensa Kalifornian yliopistossa Los Angelesin ja Berkeleyn kampuksilla. Berkeleyssä hän sai filosofian tohtorin arvonimen vuonna 1937, ja vuosina 1937–1945 hän toimi yliopiston tutkimusapulaisena, kouluttajana sekä apulaisprofessorina. Hänestä tuli kemian professori vuonna 1946, minkä jälkeen hän toimi Berkeleyssä vielä kanslerina vuodet 1958–1961.


title: Glenn Theodore Seaborg

text: Sodan aikana Seaborg kuului Manhattan-projektin henkilökuntaan. Myöhemmin hän kampanjoi ydinenergian rauhanomaisen käytön ja aseriisunnan puolesta.


title: Glenn Theodore Seaborg

text: Yhteistyökumppaneidensa kanssa Seaborg vuosien 1940–1955 aikana lisäsi kymmenen uutta alkuainetta niiden jaksolliseen järjestelmään, järjestysnumeroiltaan 94–102, sekä 106. Tunnetuin näistä on ydinvoimateollisuudesta tuttu plutonium (94). Muut Seaborgin johdolla löydetyt alkuaineet olivat amerikium, curium, berkelium, kalifornium, einsteinium, fermium, mendelevium, nobelium sekä Seaborgin itsensä mukaan nimetty seaborgium. Kaikki Seaborgin löytämät alkuaineet transaktinoidi seaborgiumia lukuun ottamatta kuuluvat aktinoideihin. Myös aktinoidien sarjan käsite ja sijainti jaksollisessa järjestelmässä lantanoidien alapuolella on Seaborgin keksintöä. Seaborgium on sikäli poikkeuksellinen, että se on ainoa alkuaine, joka on nimetty nimityshetkellä elävänä olleen henkilön mukaan.


title: Glenn Theodore Seaborg

text: Vuosina 1961–1971 Seaborg toimi Yhdysvaltain atomienergiakomission puheenjohtajana aikana, jolloin Yhdysvaltain ydinvoimateollisuus kehittyi kiihkeästi. Hän toimi kymmenen Yhdysvaltain presidentin neuvonantajana, aina Harry Trumanista Bill Clintoniin.


title: Keskitysleirin ruokavalio

text: Keskitysleirin ruokavalio on Juice Leskisen Juice-yhtyeen ensimmäinen albumi vuodelta 1976. Kyseessä on myös ensimmäinen albumi, jolla Leskinen laulaa itse kaikki kappaleet. Levyn ilmestyttyä Juho Juntusen piirtämä sisäpussissa oleva keskitysleirikuva, sekä valokuvat Pompejin tuhkaan haudatuista ihmisistä herättivät suuren metelin, ja ne sensuroitiinkin ensimmäisen painoksen lähdettyä jo myyntiin. CD-versio levystä ilmestyi vuonna 1990.


title: Keskitysleirin ruokavalio

text: Albumilla saksofonia soittanut ruotsalainen jazzmuusikko Ulf Andersson on soittanut muun muassa Abban kanssa.


title: Korpikylä

text: Korpikylä voi viitata seuraaviin maantieteellisiin kohteisiin:


title: Mimikry

text: Mimikry on suojaavan yhdennäköisyyden muoto. Mimikryä esiintyy etenkin kasveilla ja hyönteisillä. Jos esimerkiksi jokin hyönteinen näyttää samalta kuin sellainen hyönteinen, jota saalistajat välttävät, se välttyy itsekin syömiseltä. Mimikry on esimerkki lajien koevoluutiosta.


title: Mimikry

text: Monet eliöt pyrkivät naamioitumaan syömäkelvottomiksi suojavärin turvin tai esittämällä vaikkapa kuollutta lehteä. Tätä ei kuitenkaan pidetä varsinaisena mimikrynä vaan suojaavana yhdennäköisyytenä.


title: Mimikry

text: Usein mimikryllä tarkoitetaan tilannetta, jossa harmiton saaliseläin pyrkii ulkomuodoltaan, väritykseltään tai kuvioinniltaan muistuttamaan eläintä, joka on saalistajien mielestä epämiellyttävä tai jopa vaarallinen kohde. Tällaista jäljittelyä kutsutaan Batesin mimikryksi ilmiötä tutkineen englantilaisen luonnontieteilijän, Henry Walter Batesin mukaan.


title: Mimikry

text: Müllerin mimikryksi kutsutaan ilmiötä, jossa kaksi eliölajia jäljittelee toistensa varoitussignaalia vaikka molemmat lajit ovat saalistajalleen aidosti epämiellyttäviä tai vahingollisia kohteita. Ilmiön selitti saksalainen Fritz Müller, joka havaitsi, että tilanteessa, jossa saalistaja saa epämiellyttävän kokemuksen yhdestä varoittavaa signaalia kantavasta saaliista, kaikki saalista muistuttavat eliöt hyötyvät tästä. Batesin mimikryn tapauksessahan on mahdollista, että saalistaja nappaa ensimmäisenä juuri harmittoman lajin edustajan ja saa näin varoitussignaalista positiivisen kokemuksen. Tällöin kirkas väritys ei suojaa myöskään aidosti haitallisten saalislajien yksilöitä, ainakaan niin kauaa, että tällainen joutuu pedon saaliiksi. Koska Müllerin mimikryssä kaikki samantyyppistä signaalia kantavat saaliit ovat haitallisia, sitä voikin ajatella useamman eliölajin yhteisenä "liittona", jossa kenen tahansa uhrautuminen koituu kaikkien eduksi.


title: Mimikry

text: Mertensin mimikry on erikoinen tilanne, jossa kuolettavan vaarallinen saaliseläin pyrkii muistuttamaan vähemmän vaarallista lajia. Nurinkuriselta vaikuttava ilmiö perustuu siihen, että jos saalistaja kohtaa ensin vaarallisemman lajin, se kamppailun seurauksena luultavasti kuolee, eikä opi välttämään varoitussignaalia esittäviä eläimiä. Toisaalta kamppailu voi koitua myös saaliskandidaatin kohtaloksi. Siksi on saalistajalleen kuolettavan vaarallisen lajin etu, että saalistaja saa epämiellyttävän kokemuksen vähemmän vaarallisen lajin kanssa ja oppii välttelemään varoitussignaalia, jolloin kaikki välttävät konfliktin jatkossa.


title: Mimikry

text: Ilmiön kuvasi ensimmäisenä Michael Emsley tutkiessaan pohjoisamerikkalaisia, myrkyllisiä korallikäärmeitä ja niitä muistuttavia vaarattomia telakäärmeitä ja kuningaskäärmeitä. Nimi on peräisin saksalaiselta biologilta Wolfgang Wickleriltä, joka nimesi ilmiön herpetologi Robert Mertensin mukaan.


title: Mimikry

text: Wasmannin mimikryssä eliö pyrkii muistuttamaan sen ympärillä eläviä eliöitä. Esimerkiksi monet pistiäispesissä elävät loishyönteiset pyrkivät muistuttamaan isäntäpistiäisiä.


title: Mimikry

text: Joissakin tapauksissa eliöt käyttävät yhdennäköisyyttä harmittoman eliön kanssa etuna ravinnonhankinnassaan. Esimerkiksi "Aspidontus taeniatus" jäljittelee ulkonäöltään ja käyttäytymiseltään puhdistajakalaa ("Labroides dimidiatus"), joka käyttää ravinnokseen isompien kalojen ihossa eläviä loisia. "A. taeniatus" esiintyy isäntäkalalle puhdistajana ja saatuaan isäntäkalalta luvan aloittaa loisten nyppimisen "A. taeniatus" pureekin irti palan isäntäkalan evästä ja ui pakoon ateriansa kanssa. Samantapaista harhautusta käyttävät eräät hämähäkit, jotka tekevät verkkoihinsa rakenteita, jotka muistuttavat kukissa pölyttäjiä houkuttavia kuvioita, mesiviittoja. Eräät hämähäkinsyöjiin lukeutuvat hämähäkkilajit värisyttävät saalishämähäkin seittiä tavalla, joka erehdyttää saaliin luulemaan, että kyseessä on parittelukumppani. Päästyään uhrinsa luokse hämähäkinsyöjä kuitenkin saalistaa verkon omistajan samaan tapaan kuin hämähäkit syövät verkkoon lentäneet hyönteiset.


title: Mimikry

text: Ilmiötä kutsutaan joskus Peckhamin mimikryksi George ja Elizabeth Peckhamin mukaan.


title: Mimikry

text: Eräät kasvit käyttävät yhdennäköisyyttä etuna lisääntymisessään. Tämä ilmiö jaetaan Bakerin ja Dodsonin mimikryihin sekä valeparitteluun.


title: Mimikry

text: Bakerin mimikryssä kaksikotisen kasvilajin emikukinto muistuttaa saman lajin hedekukintoa, muttei tarjoa pölyttäjille mettä. Bakerin mimikry on yleistä papaijakasvien heimon ("Caricaceae") lajeilla. Dodsonin mimikryssä sen sijaan kasvilajin medetön kukka muistuttaa toisen lajin medellistä ja tulee pölytetyksi mettä tarjoavien kukkien ohessa.


title: Mimikry

text: Valeparittelussa kukka muistuttaa ulkonäöltään ja tuoksultaan pölyttävän hyönteislajin edustajaa. Pölytyksen suorittaa pahaa-aavistamaton hyönteinen, joka luulee kukkaa oman lajinsa yksilöksi, mutta saakin vain siitepölyä siirrettäväksi seuraavaan harhauttavaan kukkaan. Suomessa esiintyvistä kasvilajeista valeparitteluun turvautuu ainakin kimalaisorho ("Ophrys insectifera"), jonka kukat muistuttavat "Argogorytes"-suvun pistiäisnaaraita.


title: Lahtikaupungin rullaluistelijat

text: Lahtikaupungin rullaluistelijat on Juice Leskisen Juice-yhtyeen toinen albumi. Se on julkaistu vuonna 1977. CD-versio levystä ilmestyi vuonna 1991. Levyn nimi on käännös Bay City Rollers -yhtyeen nimestä. Levyn nauhoitusten ylijäämäajalla nauhoitettiin suuri osa Kari Peitsamon esikoisalbumista "Jatsin syvin olemus".


title: Lahtikaupungin rullaluistelijat

text: A-puoli


title: Lahtikaupungin rullaluistelijat

text: B-puoli


title: Korpikylä (Tornio)

text:
Korpikylä on kylä Tornionjoen varrella Tornion kaupungissa Lapin maakunnassa. Kylä sijaitsee Tornion–Kolarin rautatien sekä valtatien 21 varrella, noin 35 kilometriä pohjoiseen Tornion keskustasta.
Kylän merkittävin nähtävyys on Matkakoski. Kosken korkeusero on n. 5 metriä kilometrin matkalla. Koski on tunnettu perinteisestä lohen- ja siiankalastuksestaan lähinnä siinä käytetyn menetelmän, lippokalastuksen vuoksi.


title: Korpikylä (Tornio)

text: Matkakoski on yksi parhaana pidetyistä lohiapajista pohjoisessa suomessa. Alueen leimallisimpana viehekalastusmuotona tunnetaan ns. punttikalastus jossa käytetään rannalta kalastaessa pohjapainon ja perhon yhdistelmää.


title: Korpikylä (Tornio)

text: Kylä sekä läheinen Saukkolanpää ovat muodostuneet Tornionjoen rannoille maatalouskyliksi.


title: Poggio Bracciolini

text: Gian Francesco Poggio Bracciolini (11. helmikuuta 1380 Terranuova, Toscana – 30. lokakuuta 1459, Firenze) oli Firenzen kansleri, kulttuurivaikuttaja, varhainen humanisti, paavien uskottu, hedonisti ja tarinankertoja. Monet nykyisistä tekstityyppien fonteista pohjautuvat Bracciolinin keräilyharrastukseen.


title: Poggio Bracciolini

text: Bracciolini syntyi vuonna 1380 köyhään notaarin perheeseen, joka muutti usein paikkakuntaa päästäkseen karkuun velkojiaan. Parin kymmenen ikäisenä lahjakas Bracciolini suuntasi saamansa suosituskirjeen kanssa Firenzeen, toiveenaan jatkaa opintoja. Erityisen kauniin käsialan vuoksi hän sai töitä kirjojen ja asiakirjojen kopiojana. Säästämillään rahoilla hän kouluttautui notaariksi sekä otti latinan kielen yksityistunteja.


title: Poggio Bracciolini

text: Kuuluisan humanistin ja Firenzen kanslerin "Coluccio Salutatin" kautta Bracciolini tutustui Niccolò de’ Niccoliin, varakkaan suvun poikaan. Varsin erilaisista lähtökohdista huolimatta heillä oli yksi yhteinen intohimo: Antiikin aika. Miehet kävivät latinankielistä kirjeenvaihtoa, joissa kielioppi näytteli suurta osaa.


title: Poggio Bracciolini

text: Edistääkseen uraansa Bracciolini hankki vuonna 1404 työn paavin hallintokoneistosta, "kuuriasta". Käsialansa ja latinan kielen taitonsa ansiosta hän eteni yhdeksi paavin kuudesta sihteeristä. Työpaikastaan huolimatta – tai ehkä juuri sen takia – Bracciolini halveksi munkkeja ja hengenmiehiä. Hän puki ajatuksiaan kirjoituksiksi, jonka seurauksena syntyi "Facetiae" (). Teoksestaan huolimatta Bracciolini uskoi Jumalaan. Bracciolini ehti palvella neljää paavia, kunnes Johannes XXIII:n viraltapano vuonna 1415 jätti hänet ilman työpaikkaa.


title: Poggio Bracciolini

text: Bracciolini päätti omistautua intohimolleen ja alkoi metsästää antiikin käsikirjoituksia. Hän löysikin kaksi Ciceron unohdettua puhetta, Quintilianuksen puhetaidon oppaan "Institutio Oratoria" () sekä Lucretiuksen runokokoelman "De rerum natura" (). Viimeksi mainittu saattoi tuohon aikaan olla ainoa olemassa oleva kopio alkuperäisteoksesta. Bracciolini ja Niccoli teettivät kopiot teoksista.


title: Poggio Bracciolini

text: Niccolò de’Niccoli käytti paljon rahaa kirjojen ja käsikirjoitusten hankkimiseen. Bracciolini taas teetti jäljennöksiä teksteistä, joita hän ei voinut ostaa. Jäljennökset tehtiin Cosimo de’ Medicin kirjureiden käyttämällä kirjoitustyylillä. Tekstit tulivat tunnetuiksi, kun Cosimo avasi Firenzeen Euroopan ensimmäisen julkisen kirjaston vuonna 1437. Sen kautta levisivät yleiseen käyttöön myös keräilijöiden käyttämät kirjoitustyylit.


title: Poggio Bracciolini

text: Löytääkseen lisää uhattuja teoksia Bracciolini otti vastaan viran Winchesterin piispan sihteerinä. Englannin nuoret luostarit eivät tarjonneet merkittäviä kirjalöytöjä ja niinpä hän palasi Roomaan ja kuurian palvelukseen. Tässä virassa Bracciolini ehti palvella vielä kolmea uutta paavia. Vuonna 1436 hän avioitui ylhäisen, itseään 38 vuotta nuoremman firenzeläisen Vaggia di Gino Buondelmontin kanssa. He saivat viisi poikaa ja yhden tyttären. Kuollessaan vuonna 1459 Bracciolini oli Firenzen kansleri ja vauras mies.


title: Auto (albumi)

text: Auto on helsinkiläisen Sydän, sydän -yhtyeen vuonna 2005 julkaistu kolmas täyspitkä albumi. Se on samalla yhtyeen ensimmäinen levytys Pyramid -merkille tai ylipäänsä millekään levy-yhtiölle. Levy äänitettiin kokonaisuudessaan yhtyeen Vuosaaren telakalla sijaitsevalla treenikämpällä.


title: Auto (albumi)

text: Yhtyeen muusta tuotannosta poiketen albumi on kokonaan akustinen, mikä on erikoista, kun otetaan huomioon sen olevan yhtyeen ensimmäinen kaupallinen julkaisu.


title: Niemenpään välisuojastuspaikka

text: Niemenpään välisuojastuspaikka () on rataosalla Tornio–Kolari lähellä Tornion Korpikylää sijaitseva välisuojastuspaikka. Se sijaitsee noin 39 kilometriä pohjoiseen Tornion rautatieasemalta ja 21 kilometriä etelään Ylitornion rautatieasemalta. Liikennepaikka on otettu käyttöön seisakelaiturina rataosan valmistuessa 1927, ja se on lakkautettu myöhemmin. Liikennepaikka otettiin käyttöön uudelleen vuonna 2003, kun rataosan liikenteenohjaustoiminnot siirtyivät hoidettavaksi kaukokäytöllä Oulun liikenteenohjauskeskuksesta käsin.


title: Niemenpään välisuojastuspaikka

text: Liikennepaikalla on ainoastaan välisuojastuspaikalla välttämättömät rautatien opastimet, molempien kulkusuuntien pää- ja esiopastimet. Ratapihaa tai sivuraiteita ei ole.


title: Ylitornion rautatieasema

text: Ylitornion rautatieasema (, ) on Suomen rataverkolla rataosalla Tornio–Kolari sijaitseva rautatieasema. Se sijaitsee Ylitornion kunnan keskustaajamassa, noin 62 kilometriä pohjoiseen Tornion rautatieasemalta. Liikennepaikalla on ainoastaan henkilöliikennettä. Ylitornion rautatieasema avattiin liikenteelle 1927.


title: Ylitornion rautatieasema

text: Ylitornion alkuperäinen asemarakennus vuodelta 1927 oli todennäköisesti Thure Hellströmin suunnittelema, kuten muutkin Tornion ja Kaulinrannan välisten asemien rakennukset. Alkuperäinen asemarakennus on purettu, ja nykyisin Ylitorniolla on enää yksinkertainen seisakekatos.


title: Ivan Hašek

text: Ivan Hašek (s. 6. syyskuuta 1963) on tšekkiläinen jalkapallovalmentaja ja entinen ammattilaispelaaja.


title: Ivan Hašek

text: Ivan Hašek on maailmankuulun jääkiekkomaalivahti Dominik Hašekin serkku.


title: Ivan Hašek

text: Peliurallaan Hašek edusti 13 vuoden ajan AC Sparta Prahaa kotimaasaan. Hän oli voittamassa seuralle viittä Tšekkoslovakian mestaruutta. Hän kuului Spartan avainpelaajiin ja valittiin vuosina 1987–1988 kahdesti Tšekkoslovakian vuoden pelaajaksi.


title: Ivan Hašek

text: 1990 hän siirtyi Ranskaan, jossa pelasi RC Strasbourgissa neljä kautta. Uransa viimeiset vuodet Hašek pelasi Japanissa palaten vielä vuosiksi 1996-1998 Sparta Prahaan.


title: Ivan Hašek

text: Tšekkoslovakian maajoukkueessa Hašek pelasi 1984–1993 kaikkiaan 55 maaottelua ja onnistui maalinteossa viidesti. Hän oli mukana Jozef Venglošin valmentamassa 1990 MM-ryhmässä, joka hävisi puolivälierissä Saksalle 1–0. Valmennusuransa Hašek aloitti Sparta Prahassa 1999. Hän luotsasi seuran kahteen Tšekin mestaruuteen 2000 ja 2001. Menestys poiki tarjouksia ulkomailta ja 2001 hän siirtyi tutun RC Strasbourgin peräsimeen. Hän nosti debyyttikaudellaan seuran takaisin pääsarjaan. Hän jätti tehtävänsä kesällä 2003 luotsattuaan Strasbourgin Liguessä sijalle 13.


title: Ivan Hašek

text: Ranskasta Hašek siirtyi ensin Japaniin ja sitten Arabiemiirikuntiin, joissa hän toimi Vissel Koben ja Al-Wasl Clubin päävalmentajana. Kaudeksi 2006/07 hän palasi Ranskaan ja luotsasi AS Saint-Étiennen liigassa sijalle 11.


title: Ivan Hašek

text: Joulukuussa 2007 hän siirtyi arabiemiraattilaisen Al-Ahly Dubain päävalmentajaksi. Hän jätti seuran heinäkuussa 2009 ja siirtyi Tšekin maajoukkueen päävalmentajaksi. Hänestä tuli jo Tšekin kolmas päävalmentaja MM2010-karsintojen aikana. Häntä edelsivät Petr Rada ja entinen maajoukkuekaveri Frantisek Straka.


title: Ivan Hašek

text: Hašek ei onnistunut kuitenkaan nostamaan Tšekkiä kisakoneeseen, vaan se jäi kolmanneksi Slovakian ja Slovenian taakse. Karsinnat päättäneen 0–0 tasapelin Pohjois-Irlantia vastaan hän ilmoitti jättävänsä maajoukkuevalmentajan tehtävät.


title: Ivan Hašek

text: Vuonna 2009 Hašekista tuli Tšekin jalkapalloliiton puheenjohtaja. Hän jätti tehtävänsä kesäkuussa 2011 ja palasi Al-Ahly Dubain päävalmentajaksi. Hašekin toinen pesti jäi lyhyeksi, sillä hän sai potkut marraskuun alkupuolella 2011 joukkueen hävittyä Gulf Champion Club's Cupin finaalissa Al-Shabaabille.


title: Ivan Hašek

text: Tammikuussa 2012 Hašekista tuli saudiarabialaisen Al-Hilalin päävalmentaja. Pesti jäi kuitenkin lyhyeksi, kun Hašek sai potkut jo toukokuun lopussa 2012. Hänen johdollaan seura ei onnistunut voittamaan Saudi-Arabian mestaruutta, eikä seuran menestys Aasian Mestarien liigassa pelastanut tšekkivalmentajan työpaikkaa.


title: Ivan Hašek

text: Kesäkuussa 2014 Hašekista tuli Qatar Stars Leaguessa pelanneen Qatar SC:n päävalmentaja. Menestys ei tyydyttänyt seurajohtoa ja Hašek sai syyskuussa potkut seuran ollessa liigassa yhdeksäntenä. Joulukuussa 2014 hän palasi valmennustehtäviin Al-Fujairahin peräsimessä. Seura säilytti hänen johdollaan paikkansa Arabiemiraattien liigassa, mutta suurempaa menestystä Hašek ei onnistunut seuraan tuomaan. Hän sai potkut maaliskuussa 2016 seuran vajottua putoamiskamppailuun.


title: Ivan Hašek

text: Joulukuussa 2016 Hašekin ura jatkui Emirates Clubin päävalmentajana. Hän sai kuitenkin potkut tehtävistään lokakuussa 2017.


title: Lando Calrissian

text: Lando Calrissian on "Tähtien sota" -elokuvissa esiintyvä kuvitteellinen hahmo. Elokuvissa "Imperiumin vastaisku", "Jedin paluu" ja "" sekä animaatiosarjassa "Star Wars Rebels" häntä esittää Billy Dee Williams. Calrissian esiintyy myös hahmona "Star Wars Legends" -jatkumoon kuuluvissa kirjoissa, sarjakuvissa ja videopeleissä.


title: Lando Calrissian

text: Lando Calrissian teki ensiesiintymisensä elokuvassa "Imperiumin vastaisku". Hän oli planeetta Bespinillä sijaitsevan Pilvikaupungin käskynhaltija. Kun Han Solo saapui prinsessa Leian, Chewbaccan ja C-3PO:n kanssa Pilvikaupunkiin vaurioittuneella "Millennium Falconilla" (jonka entinen omistaja Lando oli), Darth Vaderin palkkaama palkkionmetsästäjä Boba Fett jäljitti heidät sinne. Pian ennen Solon ryhmää, Vader ja Imperiumin joukot saapuvat Bespiniin. He uhkaavat vallata kaupungin, jolloin Lando vastahakoisesti pettää vanhan ystävänsä ja luovuttaa tämän karboniittiin jäädytettynä Boba Fettille. Kun Vader päättää pitää Leian ja Chewbaccan vankeina, Lando päättää auttaa nämä pakoon. Chewbacca kuitenkin uhkaa kuristaa Landon, eikä Leia huoli tämän apua. Pilvikaupungin evakuoinnin aikana hän auttaa Leiaa, Chewbaccaa, C-3PO:ta ja R2-D2:ta pakenemaan. Lisäksi hän auttaa näitä pelastamaan kaupungin alapuolelta Luke Skywalkerin, joka oli joutunut Vaderin ansaan ja menettänyt toisen kätensä valosapelitaistelussa. Lando liittyy Kapinaliittoon ja lähtee Chewbaccan kanssa "Millennium Falconilla" etsimään Hania.


title: Lando Calrissian

text: "Jedin paluussa" Lando soluttautui hutt Jabban palatsiin osana Luken toteuttamaa operaatiota Hanin pelastamiseksi. Taistelun aikana Han pelastaa Landon, estäen tätä joutumasta sarlacc-hirviön ruuaksi. Jabban huvipurren tuhon jälkeen, hän lähtee muiden kapinallisten luokse, jotka antavat hänelle kenraalin arvon. Lando saa ohjaukseensa "Millennium Falconin" ja johtaa hyökkäystä toisen Kuolemantähden tuhoamiseksi. Hän lopulta tuhoaa avaruusaseman ytimen, aiheuttaen ketjureaktion, joka tuhoaa Kuolemantähden.


title: Lando Calrissian

text: Landon kaavailtiin alun perin esiintyvän "issa" ja Billy Dee Williams oli ilmaissut halunsa palata Landon rooliin. Mutta hahmo jätettiin pois elokuvasta, koska Williamsin mukaan tämä ei mahdollisesti sopinut elokuvan tarinaan. Lando ei esiintynyt myöskään elokuvassa "", johon häntä oli alun perin harkittu Finnin ja Rose Ticon etsimäksi koodinmurtajaksi ennen kuin tilalle kirjoitettiin Benicio del Toron näyttelemä uusi hahmo DJ.


title: Lando Calrissian

text: Heinäkuussa 2018 vahvistettiin, että Williams palaisi näyttelemään Landoa "".


title: Lando Calrissian

text: 21. lokakuuta 2016 Lucasfilm ilmoitti Donald Gloverin olevan valittu näyttelemään Lando Calrissiania elokuvaan "Solo: A Star Wars Story", joka sai ensi-iltansa 25. toukokuuta 2018.


title: Lando Calrissian

text: Lando esiintyy animaatiosarjan "Star Wars Rebels" jaksossa "Kovan onnen kuljetus" sekä erikoispitkässä jaksossa "Lothalin piiritys".


title: Kaulinrannan rautatieasema

text: Kaulinrannan rautatieasema (, ratakm 960+350) on liikennepaikka Suomen rataverkolla rataosalla . Se sijaitsee Kaulinrannan kylässä Ylitornion kunnassa, noin 71 kilometriä pohjoiseen Tornion rautatieasemalta. Nykyisin liikennepaikka toimii ainoastaan välisuojastuspaikkana, sillä alkuperäiselle Kaulinrannan liikennepaikalle pääraiteen vaihteet on purettu eikä ratapihalle ole enää raideyhteyttä. Uusi välisuojastuspaikka sijaitsee noin 2,5 kilometriä pohjoiseen Kaulinrannan vanhalta asemalta.


title: Kaulinrannan rautatieasema

text: Kaulinrannan rautatieasema otettiin käyttöön vuonna 1928, kun rautatie Torniosta Kaulinrantaan valmistui. Kaulinranta oli rataosan pääteasema aina vuoteen 1964 saakka, jolloin rautatie Kaulinrannasta Pelloon valmistui.


title: Kaulinrannan rautatieasema

text: Kaulinrannan alkuperäinen asemarakennus vuodelta 1927 oli todennäköisesti Thure Hellströmin suunnittelema, kuten muutkin Tornion ja Kaulinrannan välisen rataosuuden asemien rakennukset. Alkuperäinen asemarakennus on edelleen olemassa.


title: Margaret Smith Court

text: Margaret Smith Court (usein Margaret Court tai Maggie Court) (s. 16. heinäkuuta 1942 Albury, Uusi Etelä-Wales, Australia) on australialainen uransa lopettanut tennispelaaja. Hän on yksi kaikkien aikojen parhaita ja ylivoimaisimpia tennispelaajia naisten tenniksen historiassa. Hän on voittanut ennätykselliset 62 tenniksen grand slam -turnausta vuosina 1960–1975. Niistä 24 on kaksinpelistä, mikä on myös ennätys. Hän voitti 19 naisten nelinpelin grand slam -turnausta ja 19 sekanelinpelin grand slam -turnausta. Vuonna 1970 hänestä tuli toinen nainen, joka on ikinä päässyt grand slamiin eli voittanut kaikki grand slam -turnaukset samana vuonna. Samaan ovat pystyneet vain Maureen Connolly vuonna 1953 ja Steffi Graf vuonna 1988.


title: Margaret Smith Court

text: Court syntyi nimellä Smithien nelilapsiseen perheeseen, jonka nuorin hän oli. Hänen vanhempansa ovat Lawrence Smith ja Catherine Smith. Hän aloitti tenniksen pelaamisen kahdeksanvuotiaana. 17-vuotiaana hän voitti ensimmäisen grand slam -turnauksensa Australian avoimissa mestaruuskilpailuissa. Vuoden 1966 Wimbledonin jälkeen hän päätti lopettaa tennisuransa. Seuraava vuonna 1967 hän meni naimisiin Barry Courtin kanssa ja otti sukunimekseen Courtin. Hän palasi vuonna 1968 tenniskentille ja voitti vuonna 1970 kaikki grand slam -turnaukset. Vuonna 1971 hän hävisi Wimbledonissa loppuottelussa Evonne Goolagongille. Hänen ensimmäisen lapsensa Daniel syntyi maaliskuussa 1972. Hän lopetti kyseisenä vuonna, mutta palasi vielä samana vuonna US Openin pelaamaan. Vuonna 1974 hän sai toisen lapsensa Marikan. Hän alkoi taas pelata, mutta lopetti lopullisesti vuonna 1977, jolloin hän odotti kolmatta lastaan. Pariskunta sai neljä lasta.


title: Margaret Smith Court

text: Court on yksi kolmesta tennispelaajasta Martina Navrátilován ja Doris Hartin lisäksi, joka on onnistunut voittamaan kaikki mahdolliset grand slamit eli kaikkiaan 12 turnausta (kaksinpelissä, nelinpelissä ja sekanelinpelissä). Hän on kuitenkin ainut pelaaja, joka on pystynyt kyseiseen suoritukseen kahdesti.


title: Margaret Smith Court

text: Vuonna 1979 Court valittiin tenniksen Hall of Fameen. Tammikuussa 2003 Melbourne Parkin yksi tenniskentistä nimettiin hänen mukaansa Margaret Courtin areenaksi. Nykyään hän asuu Perthissä, Länsi-Australiassa ja toimii helluntailaisena pastorina itse perustamassaan Victory Life Centre -kirkossa.


title: Margaret Smith Court

text: Court on tullut tunnetuksi äärikonservatiivisista poliittisista mielipiteistään. Hän on puhunut julkisesti muun muassa Etelä-Afrikan apartheid-järjestelmän puolesta sekä vastustanut aktiivisesti seksuaalivähemmistöjen oikeuksia. Useat entiset ja nykyiset huippupelaajat, kuten Navrátilová, Billie Jean King, Rennae Stubbs ja Andy Murray, ovat tuominneet Courtin toiminnan ja vaatineet hänen mukaansa nimetyn tennisareenan uudelleennimeämistä.


title: Pellon rautatieasema

text: Pellon rautatieasema () on liikennepaikka Suomen rataverkolla rataosalla Tornio–Kolari. Se sijaitsee Pellon kunnan keskustaajamassa, noin 121 kilometriä pohjoiseen Tornion rautatieasemalta ja noin 62 kilometriä etelään Kolarin rautatieasemalta.


title: Pellon rautatieasema

text: Rataosuus Kaulinrannan rautatieasemalta Pelloon valmistui 1964, ja jo seuraavana vuonna valmistui rataosuus Pellosta Sieppijärven rautatieasemalle.